:: Prevencija prestupništva dece i omladine :: zaskriptove\n:: Prevencija prestupništva dece i omladine ::\nU izdanju Pedagoškog društva i Ministarstva prosvete i sporta iz štampe je izašla knjiga "Prevencija prestupništva dece i omladine" autora Branislave Popović-Ćitić i Vesne Žunić-Pavlović. Knjiga će se deliti učesnicima seminara ''Program edukacije školskih timova o prevenciji prestupničkog ponašanja učenika u školskoj sredini''\nDEFINISANJE POJMA PRESTUPNIŠTVA\nDruštvena neprilagođenost - poremećaji prilagođavanja\nSOCIJALNI RAZVOJ I PRESTUPNIŠTVO\nSAVREMENO ODREĐENJE POJMA PREVENCIJE\nTEORIJSKE I EMPIRIJSKE OSNOVE PREVENCIJE USMERENE NA RIZIČNE I PROTEKTIVNE FAKTORE\nOSNOVNE POSTAVKE PREVENCUE USMERENE NA RIZIČNE I PROTEKTIVNE FAKTORE\nSOCIJALNO-EKOLOŠKI RAZVOJNI MODEL\nNivoi ekološkog sistema\nFaktori socijalnog razvoja\nKONCEPT RIZIČNIH I PROTEKTIVNIH FAKTORA\nInterakcija rizičnih i protektivnih faktora\nRazvijanje rezilijentnosti kao pretpostavka uspešnog socijalnog razvoja\nMODEL SOCIJALNOG RAZVOJA\nMODEL MREŽE UTICAJA\nRizični faktori u lokalnoj zajednici\nRizični faktori u porodičnoj sredini\nRizični faktori u školskoj sredini\nIndividualni rizični faktori i rizični faktori u vršnjačkim grupama\nSTRATEGIJA SOCIJALNOG RAZVOJA\nPozitivna uverenja i jasni standardi ponašanja\nPozitivno socijalno vezivanje\nSAVREMENA PRAKSA PREVENCUE USMERENE NA RIZIČNE I PROTEKTIVNE FAKTORE\nPRAKTlCNE IMPLIKACIJE KONCEPTA PREVENCIJE USMERENE NA RIZIČNE I PROTEKTIVNE FAKTORE\nOSNOVNI PRINCIPI PREVENTIVNOG DELOVANJA\nNIVOI PREVENTIVNOG DELOVANJA\nSTRATEGIJE PREVENTIVNOG DELOVANJA\nKRITERIJUMI ZA PROCENU EFEKTIVNOSTI PROGRAMA PREVENCIJE PRESTUPNIŠTVA\nKATALOG PROGRAMA PREVENCIJE PRESTUPNIŠTVA\nPROGRAMI PREVENCIJE ŠKOLSKOG NEUSPEHA\nProgram Positive Action\nProgram Early Risers: Skills for Success\nPROGRAMI PREVENCIJE NASILNOG PONAŠANJA\nProgram Second Step: A Violence Prevention Curriculum\nProgram Responding in Peaceful and Positive Ways\nProgram Bullying Prevention\nPROGRAMI PREVENCIJE ZLOUPOTREBE PSIHOAKTIVNIH SUPSTANCIJA\nProgram Keep a Clear Mind\nOSNOVNA UPUTSTVA ZA PLANIRANJE PROGRAMA PREVENCIJE PRESTUPNIŠTVA\nPLANIRANJE PROGRAMA PREVENCIJE PRESTUPNIŠTVA\nI FAZA - PROCENA SPREMNOSTI, MOBILIZACIJA I ORGANIZOVANJE SREDINE\nII FAZA-PROCENAPOTREBA I POTENCIJALA SREDINE\nProcena potreba sredine\nProcena potencijala sredine\nIII FAZA - IZBOR PROGRAMSKIH OPCIJA\nIzbor nivoa preventivnog delovanja\nIzbor strategija preventivnog delovanja\nIzbor područja preventivnog delovanja\nUstanovljavanje modela programa\nTrenutak u kome je objavljena knjiga pod nazivom Prevencija prestupništva dece i omladine odlikuje visok stepen zainteresovanosti naučne i stručne javnosti za problematiku prevencije različitih oblika prestupničkog ponašanja dece i omladine. Takvo interesovanje je uslovljeno činjenicom da prestupništvo pripadnika populacije mladih ljudi proizvodi brojne negativne posledice po zajednicu u kojoj se javlja. Atribut najhitnijeg socijalnog problema savremenog društva, koji se pripisuje prestupništvu, nužno nameće potrebu državnih i društvenih subjekata da osmisle, organizuju i preduzmu aktivnosti usmerene ka smanjenju ispoljavanja i ponavljanja prestupničkih oblika ponašanja mladih ljudi.\nNe umanjujući značaj drugačijih oblika delovanja, sve veći broj naučnika i praktičara ističe da težište ukupne politike suprotstavljanja različitim oblicima prestupničkog ponašanja treba da bude zasnovano na preventivnom delovanju, budući da se kroz preventivne aktivnosti na daleko humaniji, svrsishodniji i obuhvatniji način ostvaruje zaštita mladih ljudi od negativnih posledica koje prestupnički oblici ponašanja nose. Opšteprihvaćeno stanovište je da prevencija, kao proces kojim se omogućava i podstiče pozitivni socijalni razvoj ličnosti, ne samo da obećava, nego zaista deluje u pravcu formiranja prosocijalnih oblika ponašanja i sprečavanja javljanja i ponavljanja prestupništva.\nMeđutim, teorijsko isticanje značaja i uvažavanje potencijalne efektivnosti preventivnih aktivnosti u smanjenju ispoljavanja prestupništva jako dugo nije bilo praćeno adekvatnim i konkretnim praktičnim delovanjima na polju prevencije. To ne znači da pokušaja na planu prevencije nije bilo. Naprotiv, na osnovu izolovanih teorijskih saznanja, realizovan je veliki broj programskih aktivnosti preventivne prirode, ali je njihova uspešnost izostajala ili su efekti takvih programa bili efemernog karaktera. Razlog tome je nedostatak jedinstvene teorijske osnove koja bi činila polazište u plani- ranju i programiranju preventivnih aktivnosti.\nO sistematskom i obuhvatnom planiranju i programiranju prevencije moglo je biti reči tek na onom stupnju razvoja nauke koji odlikuje visok stepen saglasnosti u pogledu ključnih faktora koji svojim delovanjem ostvaruju uticaj na formiranje prestupničkih oblika ponašanja, budući da je jedino putem eliminacije i redukcije tih činilaca moguće ostvariti značajnije uspehe na planu sprečavanja ispoljavanja prestupništva. Na temelju rezultata brojnih empirijskih istraživanja i teorijskih promišljanja koncipiran je jedinstveni, naučno zasnovani pristup prevenciji prestupništva, koji ne samo da predstavlja temeljnu osnovu savremenog sistema prevencije, već pruža polazne pretpostavke neophodne za razvijanje konkretnih preventivnih modela koji bi poslužili kao deskriptivni i prediktivni okviri planiranja i programiranja prevencije prestupništva dece i omladine.\nU skladu s iznetim okolnostima, knjiga Prevencija prestupništva dece i omladine predstavlja odraz dvojakih nastojanja: prvo, povećanje kvantuma znanja o savremenom konceptualnom pristupu prevenciji prestupništva i preventivnom modelu razvijenom na tim osnovama i, drugo, pružanje praktičnih uputstava za planiranje, programiranje i primenu uspešnih preventivnih aktivnosti.\nKnjiga se sastoji od pet poglavlja. Na osnovu prethodnog određenja pojma prestupništva, kao i povezanosti socijalnog razvoja i prestupničkog ponašanja, u Uvodnim razmatmnjima je definisan pojam prevencije u duhu savremene teorije i prakse.\nU poglavlju koje nosi naziv Teorijske i empirijske osnove prevencije usmerene na rizične i protektivne faktore analizirani su jedinstveni naučno zasnovani konceptualni pristup prevenciji prestupništva i osnovne postavke modela prevencije prestupničkih oblika ponašanja mladih ljudi koji je razvijen unutar tog koncepta.\nPoglavlje pod nazivom Savremena praksa prevencije usmerene na rizične i protektivne faktore posvećeno je principima, nivoima, strategijama i kriterijumima za procenu efektivnosti preventivnog delovanja. Poznavanje i primena praktičnih implikacija koje su nastale sumiranjem rezultata velikog broja istraživanja i evaluacija doprinose uspešnijem planiranju i kreiranju efektivnih preventivnih programa usmerenih ka smanjenju broja rizičnih i jačanju protektivnih faktora radi formiranja prosocijalnih i sprečavanja ispoljavanja prestupničkih oblika ponašanja.\nPoglavlje koje nosi naziv Katalog programa prevencije prestupništva podeljeno je u tri dela: Programi prevencije školskog neuspeha, Programi prevencije nasilnog ponašanja i Programi prevencije zloupotrebe psihoaktivnih supstancija. Osim podataka o istorijatu i autorima, prikaz svakog programa obuhvata i sledeće informacije: osnovne odlike, protektivni faktori, rizični faktori, programske intervencije prema oblastima delovanja, glavni programski pristupi, primena programa, efekti programa i preporuke za uspešnu primenu programa. Programi sadržani u Katalogu su zadovoljili najstrože kriterijume i dobili najviše ocene nivoa efektivnosti (OJJDP, SDFS, SAMHSA).\nU završnom poglavlju, pod nazivom Osnovna uputstva za planiranje programa prevencije prestupništva, razmotrene su tri inicijalne faze procesa planiranja: 1) procena spremnosti, mobilizacija i organizovanje sredine; 2) procena potreba i potencijala sredine, i 3) izbor programskih opcija. Kroz detaljnu analizu faza u planiranju programa prevencije data su egzaktna uputstva za primenu celog postupka i prevazilaženje problema koji se najčešće javljaju.\nKnjiga Prevencija prestupništva dece i omladine predstavlja uvod u niz aktivnosti koje su ključne za efektivno planiranje i primenu preventivnih programa. Na stranama koje slede prikazana su saznanja o prevenciji prestupničkog ponašanja mladih ljudi akumulirana iz različitih izvora - izučavanja teorije, istraživanja i profesionalnog iskustva autora. Usled toga, knjigu odlikuje savremeniji način pisanja. Integracija teorije i prakse ostvarena je prezentovanjem relevantnih teorijskih koncepata, konkretnih smernica za preventivno delovanje i primera efektivnih preventivnih programa.\nKnjiga je napisana za potrebe Programa edukacije školskih timova o prevenciji prestupničkog ponašanja učenika u školskoj sredini, koji realizuje Pedagoško društvo Srbije u saradnji sa Ministarstvom prosvete i sporta Republike Srbije i Katedrom za prevenciju i resocijalizaciju Defektološkog fakulteta Univerziteta u Beogradu.


Vučić: Blizu sam odluke da li će biti parlamentarnih izbora, znaćemo do ponedeljka - Nedeljnik\n"Sigurno neću dozvoliti povratak Srbije u prošlost i da ponovni sukobi ugroze ekonomski napredak zemlje", rekao je Vučić.\nDa li će biti parlamentarnih izbora saznaćemo najkasnije u ponedeljak, rekao je premijer Aleksandar Vučić.\nPredsednik Vlade kaže da je blizu toga da odluči da li će biti održani vanredni parlamentarni izbori, ali i da je još neće saopštiti.\n"Vučić je rekao da je video zahteve nekih koalicionih partnera, verovatno govoreći o lideru JS Draganu Markoviću Palmi koji je nešto ranije u pisanoj izjavi naveo da je razlog za raspisivanje vanrednih parlamentarnih izbora je učvršćivanje jedinstva i stabilnosti u Srbiji, a pre svega povodom situacije u regionu", prenosi\nNekoliko dana ranije drugi koalicioni partner naprednjaka i ministar u Vladi Srbije Rasim Ljajić rekao da izbori u ovom trenutku "nisu potrebni".\nNa pitanje da li je zadvoljan kako funkcionišu parlament i vlada Vučić je istakao da bi bio zadovoljniji da je veća efikasnost, ali da nije njemu da komentariše rad Skupštine Srbije.\n"Parlament je taj koji kontroliše rad vlade, kao i predsednik u određenom smislu, ali ne vidim da je bilo većih problema", rekao je Vučić.\nO spajanju predsedničkih i parlamentarnih izbora govori se već mesecima, a aktuelni predsednik Srbije Tomislav Nikolić je krajem prošle godine rekao da je još tada razgovarao s Vučićem o toj mogućnosti. Nikolić je rekao da je "odluka na premijeru", ali da je u okolnostima tranzicije i krupnih odluka "bolje češće proveravati volju građana".\nVučić je mogućnost da građani nakon samo godinu dana ponovo biraju poslanike nagovestio nedavno u intervjuu u kom je potvrdio da će biti predsednički kandidat. Kao što je već uobičajeno, ta tema se zatim danima sporadično pojavljivala u medijima i u izjavama funkcionera vladajuće partije, a predsednica skupštine Maja Gojković je prošlog vikenda rekla da "treba sačekati Vučićevu odluku još nekoliko dana".\nOna kaže da se razmatraju svi aspekti koji bi mogli da izazovu raspisivanje vanrednih parlamentarnih izbora, "na primer da li stranke uz SNS koje podržavaju Vučića dele mišljenje kakvo je mišljenje opozicije..."


KONSULTACIJE O IZMENAMA USTAVA RS: Poziv organizacijama civilnog društva za identifikovanje ustavnih odredbi koje se odnose na pravosuđe, a koje je potrebno izmeniti. Predlozi za izmenu sa jasnim obrazloženjem dostavljaju se do 30. juna 2017. godine\nMinistarstvo pravde u saradnji sa Kancelarijom za saradnju sa civilnim društvom poziva zainteresovane predstavnike/ce organizacija civilnog društva da učestvuju u konsultativnom procesu u vezi sa izmenama Ustava Republike Srbije ("Sl. glasnik RS", br. 98/2006 - daje: Ustav) u delu koji se odnosi na pravosuđe.\nNacionalnom strategijom reforme pravosuđa za period 2013-2018. godine ("Sl. glasnik RS", br. 57/2013) i Akcionim planom za Poglavlje 23 –Pravosuđe i osnovna prava, identifikovana je potreba izmene Ustava u delu koji se odnosi na uticaj zakonodavne i izvršne vlasti na proces izbora i razrešenja sudija, predsednika sudova, javnih tužilaca, odnosno zamenika javnih tužilaca, kao i izbornih članova Visokog saveta sudstva i Državnog veća tužilaca, uz preciziranje uloge i položaja Pravosudne akademije, kao i uspostavljanje objektivnih kriterijumima vrednovanja za ulazak u pravosudni sistem, pravičnih procedura odabira, otvorenosti za sve kandidate odgovarajućih kvalifikacija i transparentnosti celokupnog procesa iz ugla opšte javnosti. Pored toga, predviđen je i niz prelaznih mera usmerenih na jačanje nezavisnosti pravosuđa, kroz izmene pravosudnih zakona, a u okviru odredaba Ustava.\nKomisija za sprovođenje Nacionalne strategije reforme pravosuđa formirala je Radnu grupu za izradu analize izmene ustavnog okvira koja je imala zadatak da izvrši analizu postojećih odredaba Ustava i predlaganje mogućih izmena u svetlu mišljenja Venecijanske komisije i u skladu sa evropskim standardima u cilju obezbeđivanja nezavisnosti i odgovornosti pravosuđa. Nacrt teksta "Pravne analize ustavnog okvira o pravosuđu u Republici Srbiji" objavljen je na internet prezentaciji Ministarstva pravde i sadrži i moguća rešenja za izmenu Ustava.\nMinistarstvo pravde i Kancelarija za saradnju sa civilnim društvom pozivaju zainteresovane da daju aktivni doprinos u sprovođenju javnih konsultacija. Vaše predloge i sugestije na odgovarajućem obrascu možete poslati na e-adresu: sanja.atanaskovic@civilnodrustvo.gov.rs u periodu do 30. juna 2017. godine.\nNapominju da će sadržaj predloženih izmena od strane organizacija civilnog društva biti u celini objavljen na internet prezentacijama Ministarstva pravde i Kancelarije za saradnju sa civilnim društvom.\nTakođe, napominju da predlozi i sugestije koji se ne odnose na izmene Ustava u delu koji se odnosi na pravosuđe neće biti razmatrani.\nIzvor: Vebsajt Kancelarija za saradnju sa civilnim društvom, 19.05.2017.


Dodik: Za mjesec i po dana posjeta Rusiji sa privrednicima - INFORMACIJA JE KAPITAL - Capital.ba\nDodik: Za mjesec i po dana posjeta Rusiji sa privrednicima\n17. sep. 2014. 19:00 Objavljeno u OSTALO\nMOSKVA, Predsjednik Republike Srpske Milorad Dodik najavio je da bi u narednih mjesec i po dana Rusiju mogla posjetiti delegacija proizvođača iz Srpske i plasirati svoju robu na rusko tržište.\n“Svi su zainteresovani za kupovinu proizvoda, ali oni /domaći proizvođači/ moraju da imaju prije svega standard, odnosno kvalitet, i količinu. Veliki trgovinski lanci su veliki potrošači koji traže na stotine hiljada tona raznih proizvoda. Ono što juče i danas pokušavamo da ostvarimo u kontaktima je da bismo mogli osigurati dugoročnu proizvodnju za sigurnog kupca”, rekao je Dodik.\nOn je za RTRS izjavio da je posjeta Sajmu hrane u Moskvi jedan od načina da se informišu o svemu, a kasnije je biti potrebno operativno raditi na okupljanju svih zainteresovanih.\n“Kada još dodate velike potrošače kakvi su vojska ili željeznica i s njima imate ugovor o snabdijevanju svojim proizvodima, to znači sigurnost i dugoročno dobar posao. Naravno da treba iskoristiti ovu priliku i da vlasti Republike Srpske, zajedno sa svim potencijalnim proizvođačima, organizuju svoj potencijal i pojave se ovdje sa svojom ponudom”, rekao je Dodik.\nOn je pojasnio da su sankcije koje su Ruskoj Federacij uveli Evropljani i Amerikanci za poljoprivredne proizvode usložnile pitanje hrane u Rusiji, što je dalo značaj održavanju Svjetskog sajma hrane i poljoprivrednih proizvoda u Moskvi, koji je okupio izlagače iz gotovo svih zemalja svijeta.\n“Gotovo cijeli svijet okupio se na ovoj manifestaciji, koja je važna zato što je aktuelna situacija takva da je kao prioritet stavljeno upravo pitanje snabdijevanja hranom Rusije, koja je ogroman potrošač i uvozi značajan dio poljoprivrednih proizvoda”, rekao je Dodik.\nOn je istakao da je riječ o jednom od najsnažnijih tržišta svijeta, jer Ruska Federacija ima više od 150 miliona ljudi.\n“Mi se možemo zajedno organizovati, koristeći ove poslove i političke veze, da budemo solidan partner i da se ovdje ugradimo u ukupnu potražnju Ruske Federacije”, rekao je Dodik. Srna\nKljučne riječi: milorad dodik, privrednici, rusija, trziste\nOnlajn aukcije: Jagma za fosilima dinosaurusa\nDodik: Popisati štetu i napraviti sanacione programe\nDodik u Kini sa visokim zvaničnicima i privrednicima\nDodik: Do kraja juna dobojskim privrednicima šest miliona KM pomoći\nDodik: Razgovorom riješiti probleme u privređivanju\nPetrović: Intenzivna pomoć privredi u narednom periodu


Promoviranje inicijative za obilježavanje Svjetskog dana izbora “Povećanje učešća mladih u izbornom procesu”\nSarajevo,01.02.2018.godine – Povodom inicijative Udruženja izbornih zvaničnika Evrope (ACEEEO) da se prvi četvrtak u februaru obilježava kao „Svjetski dan izbora“, Centralna izborna komisija BiH već 13 godinu na prigodan način promovira tu inicijativu.\nDanas je tim povodom organiziran Okrugli sto na temu “Povećanje učešća mladih u izbornom procesu”. Centralna izborna komisija BiH je okupila mlade iz Bosne i Hercegovine da kroz njihove stavove na zadatu temu podstakne aktivnije učešće mladih na izborima i kao birača i kao kandidata.\nPrije radnog dijela, prigodnim govorima su se obratili dr. Irena Hadžiabdić, predsjednica Centralne izborne komisije BiH i gdin Adnan Husić, pomoćnik ministra civilnih poslova BiH koji je i član Komisije za koordinaciju pitanja mladih u BiH.\nMladi koji su danas kroz prezentaciju predstavili svoje ideje za povećanje učešća mladih u izbornom procesu su predstavnici Vijeća mladih Federacije BiH, Centra za omladinski razvoj iz Brčkog (PRONI) i Udruženja mladih "Motus Adulescenti" iz Istočnog Sarajeva.\nI općinske/gradske izborne komisije u BiH su pozvane da na prigodan način promoviraju inicijativu da se prvi četvrtak u februaru obilježava kao Svjetski dan izbora.


Likvidnost - Blic Online\nNemačka je produžila program pomoći za likvidnost kompanija pogođenih pandemijom do kraja ove godine, saopštilo je danas Ministarstvo finansija i ekonomije.\nNa prvoj sledećoj sednici vlade biće usvojen program po kojem će se sredstva za likvidnost stavljati na raspolaganje privredi preko Fonda za razvoj, kaže za Tanjug državni sekretar u Ministarstvu privrede Dragan Stevanović.\nEvropska centralna banka odlučila je u četvrtak da pojača likvidnost i ponudi jeftine kredite bankama kako bi privredi olakšala teške posledice epidemije korona virusa, usmeravajući fokus na mala i srednja preduzeća.\nMinistar finansija Siniša Mali istakao je danas da je država apsolutno likvidna, stabilna i da ima dovoljno novca za isplatu plata i penzija.\n"MALA PREDUZEĆA U PROBLEMU" Američke banke spremne da pomognu najugroženjima\nLjudi iz vrha američkog bankarskog sistema sastali su se u Beloj kući sa predsednikom SAD Donaldom Trampom.\nECB prvi put izrekla novčanu kaznu, "žrtva" irska banka\nEvropska centralna banka (ECB) je novčano kaznila irsku banku Permanent TSB zbog neispunjenja zahteva vezanih za likvidnost, što je prva takva kazna otkako je 2014. preuzela ulogu supervizora banaka u evrozoni, javlja "Fajnenšel tajms".\nVISOK STEPEN NELIKVIDNOSTI GORUĆI PROBLEM PRIVREDE U SRPSKOJ Mršavi efekti multilateralne kompenzacije\nNajveći problem privrede Republike Srpske je nemogućnost izmirenja obaveza koje su u 2016. godini iznosile čak 16,3 milijarde KM i povećane su za 7,9 odsto u odnosu na godinu ranije.\nRIZIČAN POTEZ Kredit od 50 miliona KM kod komercijalnih banaka za likvidnost Budžeta RS\nPotpredsednik Vlade Republike Srpske Anton Kasipović rekao je danas novinarima u Banjaluci da će kreditno zaduženje Vlade od 50 miliona KM kod komercijalnih banaka svakako pomoći boljoj likvidnosti budžeta Srpske.\nUgrožena likvidnost Fonda za invalide: Traže veće posebne doprinose\nZbog izmena Zona o doprinosima i povećanog broja invalida koji su u radnom odnosu, neizvesna je likvidnost Fonda za profesionalnu rehabilitaciju i zapošljavanje invalida RS.\nBEZ SMANJIVANJA PLATA I PENZIJA Dodik uveren u likvidnost budžeta Srpske\nPredsednik Republike Srpske Milorad Dodik uveren je da će u narednim sedmicama budžet Republike biti potpuno likvidan i da plate i penzije neće biti smanjene već redovno isplaćivane.


Vesti online / Vesti / Svet / Lavrov: Želimo poslovne odnose, ne forsiramo prijateljstvo\nLavrov: Želimo poslovne odnose, ne forsiramo prijateljstvo\nMoskva želi normalne i poslovne odnose sa SAD uz obostrano poštovanje i više puta je predložila kako da se izgradi dijalog sa tom zemljom, izjavio je ruski ministar spoljnih poslova Sergej Lavrov.\nOn je u intervjuu za Rusija 1 Tv rekao da Rusija ne forsira prijateljstvo sa Vašingtonom, kao i da je ruska strana više puta na različitim nivoima predlagala američkoj kako bi ti odnosi trebalo da se izgrade, prenosi Tas s.\nPrema njegovim rečima, Rusija je spremna da razgovara sa Vašingtonom o bilo kom problemu u bilateralnim odnosima i da rešava međunarodne probleme.\n- Oni znaju na šta smo sve spremni. Ukoliko postoji oblast gde su Amerikanci spremni da razgovaraju na jednakom nivou i uz poštovanje, otvoreni smo za to - izjavio je.\nDojče vele: Novi Hladni rat i istok Evrope\nGovoreći o nuklearnom sporazumu iz kojeg je SAD najavila povlačenje, Lavrov je rekao da je Moskva počela da priprema odgovore vezane za pakt o kontroli naoružanja, prenosi Rojters.\n- Pre nedelju dana, a svega nekoliko dana pre nego što su SAD najavile da će se povući iz nuklearnog sporazuma, Amerikanci su preko ambasade u Moskvi poslali ruskom Ministarstvu spoljnih poslova obimnu listu pitanja o tome šta ih brine - rekao je Lavrov.\nAmerički predsednik Donald Tramp saopštio je 20. oktobra da Vašington planira da izađe iz nuklearnog sporazuma sa Rusijom, koji su 1987. godine potpisali tadašnji predsednici Rusije i SAD Mihail Gorbačov i Ronald Regan.\nSVET Lavrov: Sve takve dilove uglavnom Tramp priprema\nSVET Tramp jednom rečenicom snizio cenu nafte\nSVET Njujork tajms: CIA ubedila Trampa da protera ruske diplomate


source.ba | Bosna ponovo poražena: Student odnio bodove iz Sarajeva, Bosna "zakucana" na dnu tabele\n"Studneti" su nastavili s "rasprodajom" bodova i 12. put u ovoj sezoni pretpjeli su poraz, a ovaj put iz Sarajeva uzdignute glave idu košarkaši Studenta koji su uoči ovog kola zauzimali pretposljednje mjesto na tabeli.\nDomaći su samo u prvih osam minuta uspjeli parirati Mostarcima, koji u finišu prvog perioda serijom koševa dolaze do prednosti od devet poena. U istom tempu nastavilo se i u drugoj četvrtini, a ekipa Studenta sredinom trećeg perioda pravi novu seriju i dolazi do ubjedljive prednosti kojom je riješila pitanje pobjednika.\nNajefikasniji u gostujućoj ekipi bili su Mikulić sa 18, Škrobo sa 16 te Ross sa 13 poena, dok su u redovima Bosne Royal najefikasniji bili Dosen i Šekelja sa po 17, Durak sa 15 i Barukčija sa 14 poena.\nBosna je nakon 14. kola ubjedljivo posljednja na tabeli s omjerom 1-12, dok je Student upisao četvrtu pobjedom i "pobjegao" sa dna tabele.


"Zimska čarolija" zasijala na Skenderiji\nNapravili smo najljepšu bajku ove zime, istakao je direktor KSC Skenderija Amer Kapo\nSARAJEVO "Zimska čarolija" zasijala na Skenderiji\n"Zimska čarolija" Foto: G. ŠUMAR\nNa 52. rođendan Kulturno sportskog centra Skenderija Sarajevo večeras je na platou sarajevske olimpijske ljepotice otvorena nova „Zimska čarolija“.\n- Možda ću biti subjektivan kada kažem da će ove zime plato Centra Skenderija biti jedna od najljepših lokacija na svijetu. Klizalište veličine 2.500 metara kvadratnih, predivne dekoracije, nova atrakcija "Ledeni tobogan", kao i gastronomska ponuda smjestili su se u prostor od 5.000 metara kvadratnih i napravili najljepšu bajku ove zime - istakao je direktor KSC Skenderija Amer Kapo.\nDodao je ništa ovo ne bi bilo moguće bez Vlade Kantona Sarajevo, Ministarstva privrede i Skupštine KS - u svim mandatima u prethodnih pet godina, koji su, kako je rekao, bez razmišljanja prihvatili ideje i pomogli u sufinansiranju nabavke opreme koja krasi Skenderiju.\n- Naravno, ni sav novac ovoga svijeta ne može pomoći ako u timu nemate vrijedne radnike i velike znalce koji daju sve od sebe da građani Sarajeva, a i Bosne i Hercegovine, uživaju u čarima koje im nudi Centar Skenderija - poručio je Kapo.\nUZ PRVI SNIJEG / Vatromet na otvorenju "Zimske čarolije" na Skenderiji #sarajevo #zimskacarolija #otvorenje #vatromet pic.twitter.com/7SJ8SRxxVQ\n— Dnevni avaz (@DnevniAvaz) November 29, 2021\nViše o temi Zimska čarolija\n"Zimske čarolije na Skenderiji" produžene do 15. februara\n01.02.2021 u 13:21\nZimska čarolija Skenderija Amer Kapo


Radio TV Stara Pazova - Pobeda u Segedinu\nPobeda u Segedinu\nRukometašice Maks sporta iz Nove Pazove su postigle izuzetan uspeh pošto su se plasirale u prvo kolo Čelendž kupa. Novopazovčanke su u petak i subotu dva puta pobedile u kvalifikacijama za ovaj kup ekipu Kastrioti iz Uroševca i tako se našli u prvom kolu ovog značajnog međunarodnog takmičenja.\nU prvoj utakmici koja je u petak odigrana u Segedinu ekipa Maks sporta je pobedila Kastrioti sa 31:16, a u drugom meču juče bilo je 25:20 za devojke iz Nove Pazove. Inače, utakmice su igrane u Segedinu, zato što je stav naše države da nema zvaničnog igranja utakmica sa ekipama iz Južne Srpske Pokrajine ni u Srbiji ni na Kosovu. Novopazovčanke su u Segedinu igrale zahvaljujući novčanoj pomoći koju su pružili Ministarstvo za sport i omladinu Vlade Srbije, Rukometni savez Srbije i Opština Stara Pazova. U prvom kolu Čelendž kupa Maks sport će igrati protiv ekipe Cug iz Švajcarske, a utakmice su na programu 10 ili 11 novembra u Novoj Pazovi, a revanš je sedam dana kasnije u Švajcarskoj.


Memorandum za bolji život Roma - Romaworld\nMemorandum za bolji život Roma\nBy Redakcija Romaworld 31 marta, 2016 59 No comment\nIntegraciju Roma u zemljama zapadnog Balkana u procesu pridruživanja Evropskoj uniji (EU) do 2020. godine koordiniraće Akcioni tim koji će biti osnovan sa regionalnim sedištem u Beogradu, predviđeno je Memorandumom koji je danas potpisan u Vladi Srbije.\nMemorandum o osnivanju i radu Akcionog tima za integraciju Roma do 2020. potpisali su potpredsednica Vlade Zorana Mihajlović i generalni sekretar Saveta za regionalnu saradnju Goran Svilanović.\nMihajlovićeva je izjavila da je za to obezbeđena donacija od 1,8 miliona evra, koja će se upotrebiti u zajedničkim akcijama zemalja regiona da se poboljša socijalno-ekonomski položaj Roma, njihovo obrazovanje, zdravstvo i druge oblasti života.\nPrema njenim rečima, diskriminacija Roma je vidljiva i protiv toga treba da se radi, ne samo zbog pristupanja EU i otvaranja poglavlja, već unapređenja života svih.\nOna je navela da je Vlada Srbije usvojila novu Strategiju za socijalno uključivanje Roma i Romkinja u Srbiji za period od 2016. do 2025. godine, izražavajući nadu da će za rezultat imati da 2,1 odsto Roma, koliko ih živi u Srbiji ne živi drugačije od ostalih.\nSvilanović je ukazao da je nivo integracije Roma kriterijum za pridruživanje EU i da će se vrednovati prilikom otvaranja Poglavlja 23.\nPreminuo bivši beogradski muftija Hamdija Jusufspahić\nKonkursi, konkursi, šta je šta?, ko je kome odgovoran?


Roboti-usisivači kao deo video igre | PC Press\nRoboti-usisivači kao deo video igre\n27. decembar 2018. Milan Živanović\nRoboti usisivači sakupljaju više od prašine u domovima svojih vlasnika, te na osnovu informacija prave mape zahvaljujući kojima se kasnije lakše kreću kroz prostor koji čiste. Tako napravljene mape sada su dobile još jednu namenu koja usisavanje čini zanimljivijim nego ikada pre.\nNaime, usisivači firme Roomba koriste tehnologiju mapiranja da bi ‘upamtili’ raspored prostorija u domovima korisnika, te mogu da zabeleže različite vrste podataka – od toga koje je veličine određena prostorija, do toga kako je nameštaj u njoj raspoređen. “Postoji čitav ekosistem uređaja i servisa uz pomoć kojeg bi domaćinstva u budućnosti mogla da funkcionišu, a za to su potrebne mape koje bi olakšale razumevanje načina na koje različite osobe žive,” rekao je još 2017. Colin Angle, izvršni direktor kompanije Roomba.\nOd kada se ova funkcija prvi put pojavila počelo je da se raspravlja o sigurnosti korisnika, ali se na to zaboravilo čim je jedan gejming developer odlučio da Roomba mape podigne na Doom nivo. Naime, radi se o developeru i dizajneru Richu Whitehouseu, koji je kreirao program Neosis koji drugim developerima omogućava da digitalna sredstva sele sa jedne platforme na drugu, što je na kraju omogućilo i da se mape koje Roomba usisivači prave u domovima korisnika pretvore u nivoe u okviru igre Doom. Tako Roomba korisnici, koji su istovremeno i gejmeri, mogu da kreiraju Doom nivo na osnovu mape sopstvenog domaćinstva, te ga dalje prilagođavaju svojim željama, a tako što određuju koliko ima neprijatelja, koje oružje može da s ekoristi, te gde se nalaze objekti koji se sakupljaju tokom igre.\nOpcija trenutno funkcioniše samo sa mapama koje pravi model Roomba 980, dok drugi modeli trenutno nisu podržani.\nTagovi: Doom, roomba\n← Promenite život u 2019: Upišite ITAcademy za samo 68€ mesečno\nBIZIT 2018: Digitalizacija dokumenata uz pomoć Original rešenja →


Penzioneri u FBiH bi u maju mogli dobiti dodatnih 48 KM – Klik Jajce\nTo znači da će penzioneri u FBiH, osim onih sa najvećim primanjima, dobiti povećanje penzije od minimalnih 12 KM, jer je trenutna minimalna penzija oko 360 KM.\nTakođer, s obzirom da će se povećanje uvrstiti retroaktivno od januara, penzioneri će u maju dobiti minimalno 36 KM, odnosno tri puta po 3,5 posto svoje penzije. Tako će penzioneri u FBiH u maju dobiti najmanje 48 KM.\nObjava Penzioneri u FBiH bi u maju mogli dobiti dodatnih 48 KM pojavila se prvi puta na Jajce Online.\nLJUBIĆ: Konstituiranjem afera Sarajevo pokušava problematizirati odnos…


Beograd: Postavljeno 2.125 parking senzora i 66 tabli sa brojem slobodnih mesta (SRB) | Logistic Magazin\nBeograd: Postavljeno 2.125 parking senzora i 66 tabli sa brojem slobodnih mesta (SRB)\navgust 9, 2019 administrator Ostavite komentar\nZamenik gradonačelnika Goran Vesić saopštio je da je jutros završeno postavljanje 2.125 parking senzora i 66 novih tabli na potezu između Bulevara kralja Aleksandra i Kliničkog centra, kao i između Ulice kneza Miloša i Bulevara oslobođenja.\nOn je gostujući na TV „Studio B” precizirao da su na taj način senzorima pokriveni Trg Slavija i Beogradska ulica i dodao da je u poslednje tri godine postavljeno ukupno 1.500 senzora, od čega je 2016. godine 850, a 2017. godine 650, tako da je sada ukupno 3.625 senzora i 126 tabli.\n– To znači da građani prilikom ulaska u određenu ulicu, već na početku mogu da vide koliko u njoj ima praznih parking mesta, što skraćuje vreme traženja parking mesta. U centru grada zonirano je oko 25.000 parking mesta, a to znači da smo sada već prošli 10 procenata i da na taj način idemo dobrim putem da sva parking mesta budu obeležena. Tako će građani na jednostavan način moći da dođu do mesta za parkiranje, s obzirom na to da se u centru grada zbog toga nekada kruži i oko 20 minuta – izjavio je Vesić, dodavši da se na taj način troši gorivo i ispuštaju štetni gasovi.\nZamenik gradonačelnika je posebno naglasio da je novi sistem važan kada su u pitanju parking mesta za osobe sa invliditetom.\n– Osobe sa invaliditetom će dobijati svoju kutiju koja će im stajati u automobilu i kada dođu na parking mesto koje je rezervisano za njih, doći će do preklapanja signala. Međutim, kada bilo ko drugi želi da parkira na to mesto, istog časa čovek koji naplaćuje parking dobija poruku da se neko parkirao na mesto za osobe sa invaliditetom i stiže „pauk” da ga skloni. Na taj način čuvamo mesta za osobe sa invaliditetom kojima su zaista i namenjena – izjavio je Vesić.\nOn je istakao da je ovo zaista velika stvar jer predstavlja deo pametnog grada, gde građani dobijaju nove usluge i imaju komfor koji do sada nisu imali.\n– Reakcije su zaista bile fantastične jer ljudi nisu verovali da je to moguće u Beogradu. Ovakav sistem nema puno evropskih gradova, a sada se pokazalo da mi možemo da budemo puno bolji od njih. Novi parking senzori će biti u fazi testiranja 20 dana, jer u ovom trenutnku je potrebno četiri sekunde da se signal javi do servera, ali do 1. septembra će biti u punoj funkciji – zaključio je Vesić.\nFoto: Pixabay (george__nick)\nKategorija: Ostalo Tagovi: beograd, vesti


zabava - 15.01.2016\nNikola ne krije da od svoje ideje i super zaradjuje i da je najverovatnije to formula koja produžava život, jer ne mora svakodnevno na posao, a ujedno mu se i ostvario životni san.\n-Kada sam bio mali, znao sam da koncert Lepe Brene posećuje preko sto hiljada ljudi, i bio sam zbog toga veoma impresioniran! Danas moje spotove na You tube-u posećuje dnevno preko dvesta hiljada ljudi, iskreno neznam odakle su ali sam veoma i neizmerno srećan. Čim čuju prve taktove deca znaju o kojoj pesmi je reč, jednostavno deca igraju uz ovu pesmu i dodatno se edukuju. Popularnost pesme i spota "pilići" je naglo porasla, iz dana u dan sve je bila traženija, jednostavno sam pomislio da ne mogu da ponovim opet nešto slično, ali zatim se rodio moj sin Maksim i desilo se, došle su nove ideje koje sam uspešno realizovao... Sve ovo radim da bi meni bilo najzabavnije, kada sve završim plačem od smeha - priča sa puno šarma naš sagovornik Nikola.\nNiki dalje kaže: Mnogi me pitaju kako njihove slične video priče ne prolaze, a ja im odgovaram, jednostavno vaša klip tvorevina je isuviše normalna i dosadna, mora da napraviš nešto što izdvaja iz mase, treba da bude ludo i izuzetno zabavno. Treba da se dok ovo radite zaista zabavljate, i da napomenem da je za ovako nešto neophodno puno vremena.\nPogledajte nov projekat našeg sagovornika, a zove se "Ide zmija", isti već ima preko 26 miliona pregleda!\nMože se zaključiti da se radi o osobi koja je multi talentovana, jer za ovako nešto je neophodno biti dobar kompozitor, programer, pisac,i psiholog sa smislom za uklapanje svih tih sposobnosti u celinu koja donosi vrhunski izum za zabavu, koji je pravo osveženje za decu! Zbog prevlikog interesovanja ovi projekti su prevedeni na više stranih jezika... Isto možete pogledati prvi, a tako gledani, spot - Mi smo pilići:\nKOMENTARI na temu: ZABAVLJA SE I ZARAĐUJE: On je tvorac najgledanijih dečjih pesama na svetu! VIDEO!


Dijeta sa jagodama: Uz pomoć ovog slatkog voća ZA 4 DANA oslobodite se 3 KG, smanjite stres i POBOLJŠAJTE RASPOLOŽENJE! - Zena.rs\nDijeta sa jagodama: Uz pomoć ovog slatkog voća ZA 4 DANA oslobodite se 3 KG, smanjite stres i POBOLJŠAJTE RASPOLOŽENJE!\nCrveno voće značajno ubrzava metabolizam, pa su jagode odličan izbor za mini-plan mršavljenja, odnosno bryinsku dijetu.\nUz pomoć ovog slatkog voća za 4 dana oslobodite se 3 kg Foto: Profimedia\nPored toga, jagode sadrže veliki broj nitrata koji povećavaju protok krvi i kiseonika do mišića, sjajan su antiseptik, a njihovom redovno konzumacijom dolazi do smanjenja stresa i poboljšanja raspoloženja. Zahvaljujući vitaminima C, B6, K, folnoj kiselini, amino kiselinama i kalijumu, jagode smanjuju rizik od srčanih oboljenja i raka.\nPRIMER JELOVNIKA DIJETE:\nBritanski soj ima svaki treći u Srbiji: Ovo su simptomi\nKORONA PO GRADOVIMA Situacija se ne smirije ni u Beogradu ni u Novom Sadu, a ni u Nišu, u Vranju manja brojka


Časopis Industrija :: Serbia Business Run: Prva u seriji poslovnih trka uskoro u Novom Sadu - Još uvek traju prijave!\nSerbia Business Run: Prva u seriji poslovnih trka uskoro u Novom Sadu - Još uvek traju prijave!\nSerbia Business Run je serija trka na 5 km, koje se održavaju u najvećim poslovnim centrima Srbije i predstavljaju najveći i najvažniji tim bilding događaj u našoj zemlji.\nU okviru Belgrade Business Run-a do sada je trčalo 3500 učesnika iz više od 300 kompanija. Tokom 2019. godine cilj je da serija poslovnih trka okupi više od 10 hiljada zaposlenih iz 500 najodgovornijih kompanija koje posluju na teritoriji Srbije.\nSerbia Business Run predstavlja svojevrsnu modernizaciju nekadašnjih radničko-sportskih igara u kojem mogu da učestvuju sve kompanije koje žele da promovišu zdravlje i timski duh kod svojih zaposlenih. Učesnici trke, trče ili hodaju 5 km, a pravo učešća imaju svi, nevezano za poziciju u kompaniji, broj godina ili nivo utrenirnosti.


Kuhinje - Aran\nModerne i rustične\nARAN CUCINE predstavljaju segment kompanije koji se bavi proizvodnjom kuhinja. Iz ARAN fabrike izlaze najprodavanije italijanske kuhinje u svetu u nekoliko poslednjih godina. Sve komponente dizajniraju se i prave u mestu Casoli di Atri, u centralnoj Italiji ( Abruzzo), gde se čuvaju stari i neprestano kreiraju novi recepti za savršenu, 100% „Made in Italy“ kuhinju.\nU izobilju modela, od kojih svaki ima neograničeni broj kombinacija elemenata, obrada, boja i detalja, jasno se izdvajaju modeli modernih i tradicionalnih linija.\nModerne kuhinje imaju svedene forme, ali se iza minimalizma u dizajnu kriju raskošnost u materijalizaciji, neobični i neočekivani detalji i mala tehnološka čuda koja svakako idu uz kuhinju 21. veka. A za sve one koji sanjaju o rustičnoj kuhinji, onoj koja pristaje nekoj staroj toskanskoj vili ili podseća na mirise bakine kujne, ARAN pravi kuhinje od punog drveta, u toplim bojama, sa rezbarijama i starinskim detaljima.\nKuhinje ARAN sastoje se od modularnih elementa kao i elemenata po meri, što omogućuje opremanje prostora najrazličitijih oblika i dimenzija, kao i ugradnju tehnike svih proizvođača električnih aparata ( Bosch, Franke, Electrolux, Faber, Miele)


Predstavnik SAD: Presuda Mladiću istorijski dan\nTanjug 9. juna 2021. 06:25\nNJUJORK – Predstavnik SAD na sednici Saveta bezbednosti Ujedinjenih nacija rekao je da je „danas istorijski dan, nakon što je Ratko Mladić pravosnažno osuđen na doživotnu kaznu zatvora“.\n„Prisećamo se sa velikim užasom jula 1995. kada su Mladić i njegovi ljudi uterali 25.000 ljude u autobuse, stare ljude, žene, decu, a potom su civili ubijeni. Zadovoljni smo radom Međunarodnog rezidualnog mehanizma koji je skupljalo dokaze. Pozdravljamo predstojeću presudu Stanišiću i Simatovicu. Istovremeno, razočarani smo jako, jer Srbija nije uhapsila dva pojedinca (funkcionere SRS Vjericu Radetu i Petra Jojića) koji su optuženi za nepoštovanje suda“, kazao je američki predstavnik.\nOn je dodao da su „to obaveze Srbije prilikom pristupanja Evropskoj uniji“.\n„Neispunjavanje ove obaveze Srbije slabi mehanizme suda. Pozivamo da se ispuni nalog za hapšenje bez odlaganja. Slučajevi nepostovanja suda su kritičan deo mehanizma suda“, ocenio je američki predstavnik.\nFrancuska predstavnica na SB UN je rekla da ta zemlja daje punu podršku „mehanizmu suda i njegovom dejstvu“.\n„Presuda Mladiću je kljucni korak za pravdu i pomirenje na Balkanu“, rekla je francuskla predstavnica.


FSS: Superliga sa 16 klubova, stranci bez ograničenja – Sport\nFSS: Superliga sa 16 klubova, stranci bez ograničenja\n7 јула, 2021 Dejan M. Andrić\nOdbor za hitna pitanja Fudbalsko saveza Srbije na današnjoj sednici odlučio je da propozicije za sezonu 2021/22 budu indentične sa propozicijama iz sezone 2019/20.\nTo znači da će sledeće godine 16 klubova igrati u Superligi od čega će dva da ispadnu, a dva da igraju baraž sa trećeplasiranim i četvrtoplasiranim ekipama iz Prve lige Srbije.\n„U tom smislu je i korigovana Odluka o sistemu stalnih takmičenja“, navodi se na sajtu FSS, odnosno korigovana je odluka o smanjenju lige od sezone 2022/2023.\nKorigovana je i odluka o ograničenju broja stranih igrača i to tako što je ostalo ograničenje od četiri inostrana igrača koji istovremeno mogu biti u igri, dok nema ograničenja u broju inostranih igrača upisanih u protokol.\nIstovremeno, Aleksandar Luković, bivši reprezentativac i učesnik SP u Južnoj Africi, postavljen je za selektora mlađe kadetske reprezentacije (U16).\nDomaći fudbal, Fudbal, Priča dana, VestiSuperliga Srbije\nĐoković nastavlja pohod u Londonu, Fučovič protivnik u četvrtfinalu (RTS 1, 14.30)\nEngleska i Danska u polufinalu EP – ko će na megdan „azurima“?


Nova kovid bolnica u Novom Sadu ima 616 postelja, pacijente prima danas - Ozon Media\nDirektorka Kliničkog centra Vojvodine (KCV) Edita Stokić izjavila je da nova kovid bolnica koja će biti otvorena danas u Novom Sadu, ima ukupno 616 postelja, od toga 212 u delu za intenzivnu terapiju, dok su ostalo postelje predviđene za poluintezivnu terapiju.\n„Prvi pacijenti koji će biti ovde smešteni sada su zbrinuti u KVC, u ovom trenutku su pripreme za njihov transport u ovu novu kovid bolnicu“, rekla je Stokić za Radio televiziju Srbije.\nGovoreći o opremljenosti bolnice, Stokić je rekla da, između ostalog, ima savremenu laboratoriju, dijagnostički rendgentski centar i za razliku od ranije izgrađenih kovid bolnica, jedinstvenu banku krvi.\nObjekat od 19.500 kvadrata, čija je gradnja počela 28. aprila, po ugledu na kovid bolnice u Batajnici i Kruševcu, nakon završetka epidemije kovida19 biće Gradska bolnica, a moći će da primi 220 pacijenata na intenzivnoj i 404 na poluintenzivnoj nezi. Prema planu, u bolnici će biti dve operacione sale, angio sala, dva rendgena, dva skenera, endoskopija, laboratorija, pet ambulanti i osam dijaliznih mesta.\nOsim bolničke zgrade koja će imati tri lamele, kompleks na Mišeluku će imati i kuhinju, magacin, magacin apoteke, kapelu, kotlarnicu… Za sada nije sigurno koliko će ljudi raditi u bolnici, jer oglasi za popunjavanje radnih mesta namenjeni i medicinskim i nemedicinskim radnicima, nisu prošli naročito uspešno. Na konkursu za 1.143 medicinska radnika primljeno je svega 216 medicinara, dok je na 142 pozicije za nemedicinske radnike primljeno njih 100. Svi su primljeni na određeno – medicinari na šest meseci, a nemedicinski radnici na tri meseca. U međuvremenu, iz Kliničkog centra Vojvodine, u čijem će sastavu biti privremena kovid bolnica, potvrdili su da će njihovi medicinski radnici biti privremeno poslati da rade i obučavaju novozaposlene na Mišeluku.


Košarac i tim Svjetske banke o mapi puta ‘Pravedne tranzicije za sve’ | Kupujmo i koristimo domaće\nKošarac i tim Svjetske banke o mapi puta ‘Pravedne tranzicije za sve’\nObjavljeno: 23 Juna, 2022 Kategorija: Ekonomija\nMinistar vanjske trgovine i ekonomskih odnosa BiH Staša Košarac primio je danas Sarajevu tim Svjetske banke, predvođen šefom ureda za BiH Kristoferom Šeldonom, koji radi na projektu “Podrška energetskoj tranziciji u regijama uglja u BiH”.\nNa sastanku je razgovarano o preliminarnim nalazima mape puta ”Pravedna tranzicija za sve”, pri čemu je konstatirano da se iz analitičke prelazi u fazu realne implementacije projekta, gdje će biti definirani konkretni koraci za dekarbonizaciju.\nMinistar Košarac istakao je da resorna entitetska ministarstva iz Republike Srpske i Federacije BiH moraju biti potpuno vidljiva i uključena u kompletan proces, budući da je oblast energetike u primarnoj nadležnosti entiteta.\nOn je naveo da je Republika Srpska primijenila sve potrebne standarde, te da će Ministarstvo vanjske trgovine i ekonomskih odnosa BiH dati doprinos u skladu svojom koordinirajućom ulogom i ustavnim nadležnostima.\n– Nama je važno da radimo u koordinaciji sa resornim entitetskim ministarstvima, koja su saglasna i dala su podršku izradi mape puta’Pravedne tranzicije za sve’, pri čemu nam je potrebna saradnja sa Svjetskom bankom – rekao je ministar Košarac.\nNa sastanku je konstatirano da tranzicija energetskog sektora mora biti pravedna i omogućiti prelazak sa uglja na obnovljive izvore energije bez gubitka radnih mjesta, saopćeno je iz MVTEO BiH.


Platio 2,1 milion evra Ferrari koji ne sme da se vozi - Auto blog\nArhiva » Vesti » Auto blog 13.09.2017\nPlatio 2,1 milion evra Ferrari koji ne sme da se vozi\nAuto blog sreda, 13. septembar 2017. | B92.net\nFerrarijev poslednji top model, LaFerrari, pojavio se 2013. godine i vrlo brzo je rasprodat, s obzirom da je proizvodnja bila ograničena na samo 499 jedinica.\nAutomobil koji je na prodaju ponudila kuća RM Sotheby’s, potiče iz 2012. i spada u nekoliko pretprodukcijskih primeraka. To je i jedan od prvih LaFerrarija koji je ikada napravljen u Maranelu, a kompanija ga je koristila na zatvorenim ekskluzivnim prezentacijama za kupce, koje su organizovane 2013. godine.\nOvaj pretprodukcijski primerak nalazi se i na skoro svim originalnim promotivnim pres fotografijama LaFerrarija.\nNedavno je prvi put ponuđen na prodaju, a Ferrari je od budućeg vlasnika zatražio da potpiše da je upoznat sa tim da je vozilo namenjeno samo za izlaganje, a ne i za vožnju, s obzirom da nikada nije izvršena homologacija.\nInače, cena od 2,1 miliona evra znatno je veća od one po kojoj je prodavan produkcijski LaFerrari, a koja je startovala od 1,2 miliona evra. U međuvremenu, ovom modelu cena je porasla, pa se retki primerci koji se mogu naći na tržištu prodaju i za nekoliko puta veću sumu novca.\nTop model aukcija\nTotal car pre 15 minuta\nNova Fiesta debitovala pred publikom sajma u Beogradu\n(Galerija) Osetite atmosferu sa sajma motocikala Motopassion! Evo šta vas sve čeka u halama 7, 8 i 9!\nSrbija danas pre 9 minuta\nJeep Scrambler Pickup stiže do aprila sledeće godine!\nŠampion kreće sa pol pozicije, udes obeležio kvalifikacije u Melburnu (foto) (video)


► Ne da(vi)mo Beograd: Pančevačkom mostu neophodna hitna rekonstrukcija\nFoto: Beta/Ne da(vi)mo Beograd\n"Pored redovnog održavanja koje očigledno nedostaje, most zahteva ozbiljnu obnovu 54 godine nakon poslednje rekonstrukcije. Iako su urađeni određeni radovi na pristupnim saobraćajnicama i delovima stubova ispod vode pre desetak godina, glavni i veći deo mosta nije rekonstruisan", navodi se u saopštenju.\nKako je navedeno, pored problema sa dotrajalom konstrukcijom i pešačkim stazama koje pokušavaju da koriste i biciklisti, trenutno najveća opasnost dolazi od nebezbedne ograde koja je zarđala ili na određenim delovima mosta nedostaje.\nInicijativa je ocenila da je krajnje vreme da, pre nego što bude kasno, Pančevački most dobije budžetsku pažnju i podršku stručnih službi da bi bio značajno osposobljen za normalno korišćenje, uz maksimalnu bezbednost, jer ga dnevno koristi preko 100.000 automobila, autobusa, kamiona, a pored toga njime saobraćaju i vozovi.\n"Količina nebrige za ovaj most i njegovu sanaciju, pored tolikog značaja koji ima za Borču, Kotež, Ovču, Krnjaču i sva druga naselja, je omalovažavanje građana sa leve obale Dunava. U poređenju sa projektima poput muzičke fontane, gondole ili novogodišnje rasvete u koje se ulažu milioni našeg novca, 'Pančevac' je od svakodnevnog životnog značaja za građane i građanke", dodaje se.\nInicijativa "Ne da(vi)mo Beograd" najavila je da neće prestati da se zalaže za transparentno trošenje novca iz gradske kase i sređivanje delova grada tamo gde je to najneophodnije i uz jasne planove i koordinisane poslove na rekonstrukcijama.


Odluka Ukrajine zbog koje će na šteti biti i Brisel i Kijev - 11.05.2022, Sputnik Srbija\nOdluka Ukrajine zbog koje će na šteti biti i Brisel i Kijev\nOdluka Ukrajine da onemogući dotok trećine gasa namenjenog Evropi koji je do danas stizao preko gasne stanice Sohranovka će, po mišljenju stručnjaka za gas... 11.05.2022, Sputnik Srbija\nPosle najave operatora gasnog transportnog sistema Ukrajine (GTSOU) da će obustaviti tranzit gotovo trećine ruskog gasa za Evropu, koji ide preko gasne stanice "Sohranovka", narudžbina za tranzit ruskog gasa preko te stanice od jutros nije bilo.Ukrajina je ostavila samo jedan ulaz za tranzit ruskog gasa u Evropu, pa je obim gasa koji se Nemačkoj isporučuje preko Ukrajine danas smanjen za 25 odsto u odnosu na prethodni dan.Ideju Kijeva da "Gasprom" prebaci dotok gasa sa "Sohranovke" na gasnu stanicu "Sudža" koja je na teritoriji koja je pod kontrolom Ukrajine, ruska kompanija je odbacila kao tehnički nemoguću. Uz to je podsetila da u potpunosti ispunjava sve svoje obaveze prema evropskim potrošačima, isporučuje gas za tranzit u skladu sa svim ugovorima i ugovorom sa operaterom, kao i da su usluge tranzita u potpunosti plaćene.Na šteti i Brisel i KijevKakve posledice će po Evropu imati odluka Kijeva i šta on dobija ovakvim manevrom.On napominje da bi u slučaju da ruski gas preko Ukrajine ne stigne u dogovorenoj količini, u Evropi morao da se vadi onaj iz rezervi u podzemnim skloništima. Cena gasa iz skloništa će, međutim, po njegovoj oceni, svakako biti veća nego u slučaju onog koji dolazi preko Ukrajine. Zato on smatra da je potezom koji je apsolutno protiv interesa Evrope Kijev napravio veliku grešku.Nije, međutim, samo Evropa na gubitku.Da li se Amerika preigralaKoliko u prvi mah izgledalo da je ovakva odluka u interesu Amerike koja je i do sada radila za račun štete Evrope i Ukrajine koje biju njenu bitku sa Rusijom, pitanje je kakav bi bio njen krajnji efekat. Da li bi Evropska unija baš toliko bila spremna da puca sebi u obe noge i ostane bez gasa za funkcionisanja privrede, pored završenog gasovoda Severni tok dva, kaže Vuletić. Njegovo aktiviranje bi, kako ističe, značilo neuspeh Amerike posle toliko napora koji je uložila da spreči da taj gasovod profunkcioniše.Zato je naš sagovornik uveren da odluka Ukrajine da ne propusti trećinu ruskog gasa za Evropu neće biti realizovana, jer ona ne može bez ruske nafte i gasa pošto u ovom trenutku nema drugih izvora iz kojih bi podmirivala potrebe za tim energentima.Orban radi i za EUZahtev Ukrajine da Brisel stavi embargo na njihov uvoz je za EU neprihvatljiv i koliko god nekom izgledalo da Evropa tu popušta to, po oceni Vuletića, nije tako dok god u njoj razjedinjenoj ima i onih koji brinu o svom narodu i državi, poput mađarskog premijera Viktora Orbana.Savim je moguće da joj je to nejedinstvo i nedostatak konsenzusa o embargu u situaciji kada treba obezbediti energente dobrodošlo.\nsvet, ekonomija, svet – ekonomija, tranzit gasa, ukrajina, rusija, evropska unija (eu)\nOdluka Ukrajine da onemogući dotok trećine gasa namenjenog Evropi koji je do danas stizao preko gasne stanice Sohranovka će, po mišljenju stručnjaka za gas Vojislava Vuletića, biti kratkog daha, jer to ne samo da pravi velike probleme evropskoj privredi nego i Kijev ostavlja bez prihoda od tranzitne takse.\nPosle najave operatora gasnog transportnog sistema Ukrajine (GTSOU) da će obustaviti tranzit gotovo trećine ruskog gasa za Evropu, koji ide preko gasne stanice "Sohranovka", narudžbina za tranzit ruskog gasa preko te stanice od jutros nije bilo.\nUkrajina je ostavila samo jedan ulaz za tranzit ruskog gasa u Evropu, pa je obim gasa koji se Nemačkoj isporučuje preko Ukrajine danas smanjen za 25 odsto u odnosu na prethodni dan.\nIdeju Kijeva da "Gasprom" prebaci dotok gasa sa "Sohranovke" na gasnu stanicu "Sudža" koja je na teritoriji koja je pod kontrolom Ukrajine, ruska kompanija je odbacila kao tehnički nemoguću. Uz to je podsetila da u potpunosti ispunjava sve svoje obaveze prema evropskim potrošačima, isporučuje gas za tranzit u skladu sa svim ugovorima i ugovorom sa operaterom, kao i da su usluge tranzita u potpunosti plaćene.\nNa šteti i Brisel i Kijev\nKakve posledice će po Evropu imati odluka Kijeva i šta on dobija ovakvim manevrom.\n„Eventualni prekid tranzita jedne trećine gasa za kojim Evropa ima potrebe je velika šteta koja bi joj se dogodila. Evropa već ima manje gasa nego što joj treba i u toj situaciji kada bi se prekinuo i ovaj dovod to bi joj stvorilo velike probleme. Nije problem samo u tome što će skočiti cena gasa, već što ga neće biti, a neophodan je za industrijsku proizvodnju. Evropi je zbog toga veoma važno da ima ruski gas u onim količinama koje su bile planirane preko Ukrajine da idu“, kaže za Sputnjik predsednik Skupštine Udruženja za gas, Vojislav Vuletić.\nOn napominje da bi u slučaju da ruski gas preko Ukrajine ne stigne u dogovorenoj količini, u Evropi morao da se vadi onaj iz rezervi u podzemnim skloništima. Cena gasa iz skloništa će, međutim, po njegovoj oceni, svakako biti veća nego u slučaju onog koji dolazi preko Ukrajine. Zato on smatra da je potezom koji je apsolutno protiv interesa Evrope Kijev napravio veliku grešku.\nCC0 / Pixabay / Zbog odluke Ukrajine da obustavi dotok trećine ruskog gasa za evropsko tržište Nemačkoj je isporučeno za četvrtinu gasa manje nego prethodnog dana\nZbog odluke Ukrajine da obustavi dotok trećine ruskog gasa za evropsko tržište Nemačkoj je isporučeno za četvrtinu gasa manje nego prethodnog dana\nNije, međutim, samo Evropa na gubitku.\n„Šta dobija Ukrajina time? Gubi jer nema tranzitnih taksi s jedne strane, a s druge strane, primorava Evropu da se suprotstavi Americi vezano za Severni tok dva. Ako gas ne ide preko Ukrajine, Severni tok koji je u potpunoj ispravnosti i može da propusti i veće količine gasa nego što idu preko Ukrajine, onda bi mogao da bude aktiviran“,objašnjava Vuletić.\nDa li se Amerika preigrala\nKoliko u prvi mah izgledalo da je ovakva odluka u interesu Amerike koja je i do sada radila za račun štete Evrope i Ukrajine koje biju njenu bitku sa Rusijom, pitanje je kakav bi bio njen krajnji efekat. Da li bi Evropska unija baš toliko bila spremna da puca sebi u obe noge i ostane bez gasa za funkcionisanja privrede, pored završenog gasovoda Severni tok dva, kaže Vuletić. Njegovo aktiviranje bi, kako ističe, značilo neuspeh Amerike posle toliko napora koji je uložila da spreči da taj gasovod profunkcioniše.\nZato je naš sagovornik uveren da odluka Ukrajine da ne propusti trećinu ruskog gasa za Evropu neće biti realizovana, jer ona ne može bez ruske nafte i gasa pošto u ovom trenutku nema drugih izvora iz kojih bi podmirivala potrebe za tim energentima.\nOrban radi i za EU\nZahtev Ukrajine da Brisel stavi embargo na njihov uvoz je za EU neprihvatljiv i koliko god nekom izgledalo da Evropa tu popušta to, po oceni Vuletića, nije tako dok god u njoj razjedinjenoj ima i onih koji brinu o svom narodu i državi, poput mađarskog premijera Viktora Orbana.\nSavim je moguće da joj je to nejedinstvo i nedostatak konsenzusa o embargu u situaciji kada treba obezbediti energente dobrodošlo.


Vlada Srbije: Kamioni u tranzitu od srede bez policijske pratnje\nMinistarka građevinarstva, saobraćaja i infrastrukture Srbije Zorana Mihajlović\nMinistarka građevinarstva, saobraćaja i infrastrukture Srbije Zorana Mihajlović izjavila je da je od srede, 2. aprila ukinuta policijska pratnja kamionima u tranzitu kroz Srbiju, što će omogućiti brži prevoz robe do krajnjih kupaca.\n"Ministarstvo je pokrenulo inicijativu ka Sloveniji i Hrvatskoj da i oni donesu istu meru, kako bi i građani Srbije, kao i drugih zemalja u okruženju, brže dobijali robu i namirnice", kazala je Mihajlović, a prenosi Ministarstvo.\n"Ove mere imaju dvojaku korist jer ćemo, s jedne strane, imati ubrzan tranzit kroz Srbiju, a sa druge, manje opterećivanje pripadnika MUP-a zbog pratnje konvoja kamiona. Takodje, kraće zadržavanje kamiona na granicama i značajno skraćenje ukupne dužine putovanja važno je i zbog bezbednosti u saobraćaju, jer su vozači putovali i do tri dana kroz Sloveniju, Hrvatsku i Srbiju, kad se računa i čekanje na graničnim prelazima da se formiraju konvoji", navela je Mihajlović.\nOna je navela da je od 13. marta do 2. aprila u 7 časova u Srbiju ušlo ukupno 45.565 kamiona, od čega 23.601 kamion za tržište Srbije, a 21.964 kamiona u tranzitu.\nMihajlović je saopštila je i da su mere, koje je uvela Srbija, usklađene sa odlukama Evropske komisije o olakšanju transporta tereta i uvodjenju posebnih mera za to, kao što su zeleni koridori, odnosno tranzitni koridori koji će maksimalno biti rasterećeni zaustavljanja vozila, kao i maksimalno korišćenje elektronskih dokumenata zbog manjeg kontakta vozača sa drugim licima.


Beograd, 8. maj 2020 – UNICEF je danas isporučio prva četiri od ukupno 50 respiratora nabavljenih za zdravstvene ustanove u Srbiji. Dva respiratora su dostavljena u KBC Bežanijska kosa, a po jedan su dobili Univerzitetska dečja klinika Tiršova i Institut za majku dete.\nDirektorka UNICEF-a u Srbij Ređina de Dominićis je lično predala respiratore ministru zdravlja, dr Zlatiboru Lončaru, u KBC Bežanijska kosa.\n„UNICEF ima dugogodišnje iskustvo u reagovanju na krizne situacije i obezbeđivanju neophodne pomoći kada je ona najpotrebnija. Imamo najveće skladište humanitarne pomoći u svetu, sa mrežom od više od 1,000 medicinskih dobavljača, dugogodišnja partnerstva i veliki broj ljudi koji nas podržavaju. Nabavka 50 najkvalitetnijih respiratora i druge medicinske opreme za zdravstveni sistem ne bi bila moguća bez podrške privatnog sektora u Srbiji i ambasadorke UNICEF-a u Srbiji Ane Ivanović. Privatni sektor u Srbiji je pokazao veliku solidarnost i jedan je od pet u svetu koji su se najbrže odazvali apelu UNICEF-a u borbi protiv COVID-19 “, izjavila je Ređina De Dominićis.\nNabavka 50 najkvalitetnijih respiratora i druge medicinske opreme za zdravstveni sistem ne bi bila moguća bez podrške privatnog sektora u Srbiji i ambasadorke UNICEF-a u Srbiji Ane Ivanović.\nMinistar zdravlja, dr Zlatibor Lončar, zahvalio je UNICEF-u na donaciji: „Neizmerna zahvalnost UNICEF-u što se odlučio da donacija ide u Srbiju i naš zdravstveni sistem. Ovo je prvi deo od ukupno 50 respiratora koji će do kraja maja biti u Srbiji, a njihova vrednost veća je od milion dolara. Danas su stigla prva 4 aparata, 2 idu u KBC Bežanijska kosa, a po jedan aparat ide u Institut za majku i dete i u Tiršovu. Reč je najnovijoj generaciji respiratora na kojima može da se primenjuje i invanzivna i neinvanzivna terapija, mogu ih koristiti deca i odrasli. Mi sa UNICEF-om radimo i na imunizaciji i drugim projektima, što ćete tek videti, zahvalan sam na dobroj saradnji i partnerstvu sa celim UNICEF timom“.\n„Ovo je veliki dan za Bežanijsku kosu, a o značaju ove donacije govori to što se iza nje nalazi UNICEF kao svetska organizacija koja prati zdravstvenu situaciju na globalnom nivou i ja se u ime svih naših pacijenata i bivših i budućih, kao i u ime svih zaposlenih zahvaljujem vama iz UNICEF-a što ste prepoznali potrebe naše zemlje i ove bolnice“.\nRespiratori tipa Evita Infinity V500, kupljeni od nemačkog proizvođača Dreager, mogu da se koriste i za decu i za odrasle, i kompatibilni su sa potrebama zdravstvenog sistema u Srbiji.\nKompanije i ambasadori UNICEF-a čije donacije su omogućile nabavku 50 respiratora su: PhiAcademy, Nordeus, Vojvođanska Banka, Raiffeisen bank, I&F McCann Grupa, Petite Geneve Petrović doo, Mol Serbia, Continental Automotive Serbia, Udruženje reciklera Srbije, EXLRT, Execom d.o.o, Kalemegdan Development, Prozone d.o.o., Eko Helenik, Vega IT Sourcing, Schneider Electric DMS NS LLC Novi Sad, Multikom, Telegroup i UNICEF-ova nacionalna ambasadorka Ana Ivanović.\nUNICEF je prošle nedelje isporučio 20 protokomera u KBC Zemun, KBC Zvezdara, Institut za ortopedsko-hirurške bolesti “Banjica” i KC Vojvodina, 10 protokomera isporučeno je KBC Dragiša Mišović početkom aprila, a danas je isporučeno još 12 protokomera za KC Kragujevac, Infektivnu Kliniku u Beogradu i opštu bolnicu Novi Pazar.\nNaredna isporuka respiratora očekuje se do kraja juna, i biće distribuirani u skladu sa potrebama zdravstvenih institucija.\nStigla nova isporuka vakcina protiv COVID-19 za Srbiju kroz COVAX mehanizam


The Pentagon Logo\nSAD izvršile su vojne udare u Iraku i Siriji čija su meta bile paravojne snage koje se smatraju odgovornim za napad u kojem je ubijen jedan Amerikanac, radnik pod ugovorom, saopštio je portparol Pentagona.\nAmeričke snage su izvršile "precizne, odbrambene udare" na pet lokacija pripadnika šiitske muslimanske grupe Kataib Hezbolah - odnosno Brigade Hezbolaha - iračkih paravojnih snaga koje podržava Iran, saopštio je portparol Džonatan Hofman.\nSAD smatraju da su te snage odgovorne za raketni napad u petak, u kojem je ubijen jedan američki građanin, radnik Pentagona, kod vojnog kompleksa u blizini Kirkuka u severnom Iraku. Zvaničnici navode da su napadači ispalili čak 30 granata.\nPentagon nije objavio detalje kako su napadi izvršeni. Kako je saopšteno, SAD su pogodile tri lokacije paravojske u Iraku i dve u Siriji, uključujući skladišta oružja i komandane i kontrolne baze tih jedinica.\nHofman navodi da će američki udari oslabiti kapacitete te grupe da vrši buduće napade na Amerikance i njihove saveznike iz iračke vlade.\nIračke Brigade Hezbolah, odvojene snage od libanske grupe Hezbolah, operišu u okviru državno dozvoljenih paravojnih snaga koje se kolektivno zovu Snage za narodnu mobilizaciju. Mnoge od njih podržava Iran.\nVisoki zvaničnik tih snaga, koji je želeo da ostane anoniman, izjavio je da je najmanje 12 boraca Brigada Hezbolah stradalo u američkim udarima duž granice Iraka i Sirije. Ta cifra još nije potvrđena iz nezavisnih izvora.


Hidrogradnja: Štrajk bi mogao bi ugroziti posao od 10 miliona KM - Klix.ba\nBiH Hidrogradnja: Štrajk bi mogao bi ugroziti posao od 10 miliona KM\nHidrogradnja: Štrajk bi mogao bi ugroziti posao od 10 miliona KM\n12.11.2013. u 13:49\nUprava i Nadzorni odbor sarajevske "Hidrogradnje" upozorili su danas da zbog kašnjenja u izvođenju radova, blokada i nezakonitog štrajka, koji je počeo u septembru, postoji mogućnost da ova firma ostane i bez jedinog projekta koji izvodi na vijaduktu Briješće, vrijednog desetak miliona KM, na kojem je angažovana u svojstvu podizvođača radova.\nNa navedenom projektu bilo je angažovano i do 170 radnika "Hidrogradnje", ističu iz Nadzornog odbora i naglašavaju da je Uprava društva javno pozivala radnike da se vrate na posao i da ne prekidaju rad na projektu vijadukt Briješće, te tražila da se omogući bar minimum poslova u pogonima Sigma, Hadžići i Greben.\n"Zbog novonastale situacije i nezakonitog nastavka štrajka, Uprava i Nadzorni odbor nisu u stanju preuzeti odgovornost za imovinu i državni kapital, s obzirom da je grupa radnika okupljena oko predstavnika sindikata radnika Redžepa Tufekčića, Miralema Terze i Selima Salamovića u petak 8. novembra 'na silu' preuzela zgradu Direkcije, čime je onemogućena bilo kakva poslovna aktivnost Uprave i zaposlenih", navodi se u saopštenju.\nNavodi se, takođe, da od tog dana niko od kadrova "Hidrogradnje", inžinjera, ekonomista, pravnika i drugih zaposlenih koji nisu učesnici štrajka, nije u mogućnosti da izvršava radne obaveze u poslovnoj zgradi Direkcije, u kojoj se trenutno nalaze štrajkači okupljeni oko predstavnika sindikata.\nUprava i Nadzorni odbor "Hidrogradnje" pozvali su Tužilaštvo Kantona, resorno federalno ministarstvo i Vladu Federacije BiH da hitno donesu odluke u kom pravcu će se rješavati situacija u i oko kompanije, jer smatraju da je riječ o pravnom nasilju koje provodi grupa radnika okupljenih oko čelnika sindikata, dok većina radnika i dalje želi da se vrati na svoja radna mjesta.\nOni tvrde da su radnici "Hidrogradnje", sve do pokretanja štrajka redovno primali platu.\nU saopštenju se navodi da se u momentu otpočinjanja štrajka proizvodnim radnicima dugovala samo jedna plata i to za avgust 2013. godine, što se može dokumentovati posredstvom finansijske službe, platnih lista i bankarskih izvoda radnika.\nNadzorni odbor dodaje da radnici "Hidrogradnje", kao državne firme, nemaju nikakve veze sa radnicima firmi koje su im pružili podršku, kao što su "Feroelektro" ili GP "Bosna", s obzirom da su to privatizovane firme, koje mogu samo biti primjer šta čeka "Hidrogradnju" i njene radnike ukoliko se nastavi nelegalan štrajk i firma završi u stečaju, za što će odgovornost snositi i oni koji su radnike poveli u nezakonit štrajk.\nUprava i Nadzorni odbor prihvataju kao činjenicu da su radnici "Hidrogradnje" u pravu jedino kada je riječ o uvezivanju radnog staža, koji nije uvezan osam i po godina.\nU saopštenju se navodi da kompanija trenutno ima samo još pet radnika koji su ispunili uslove za penzionisanje, dok je u protekle dvije godine po tom osnovu uplaćeno skoro šest miliona KM.\nSadašnja, a i ranija Uprava i Nadzorni odbor pozdravljaju odluku federalnog parlamenta da se javno saslušaju sadašnja i ranija Uprava i Nadzorni odbor, te da se konačno sagleda stanje i kompletna situacija u ovom privredenom društvu, pri čemu se, takođe, očekuje od Parlamenta FBiH da zahtijeva od izvršne vlasti da odmah provede sudske odluke o nelegalnosti štrajka, dodaje se u saopštenju.\nProtest radnika sarajevskog preduzeća "Hidrogradnja" nastavljen je danas u zgradi direkcije ovog preduzeća, gdje predstavnici sindikata prikupljaju dokumentaciju koju će predati poslanicima i delegatima Parlamenta Federacije BiH /FBiH/ s ciljem raskrinkavanja nezakonitih radnji u ovoj firmi, izjavio je ranije danas Srni predsjednik Štrajkačkog odbora Selim Salamović.\nprije 11h 56m 121\nprije 11h 36m 75\nprije 7h 3m 105\nprije 10h 28m 285


SVE JE SPREMNO: Španija će priznati Kosovo ako se postigne dogovor sa Srbijom, ostale zemlje EU slediće primer Madrida | WebTribune\nHome U FOKUSU SVE JE SPREMNO: Španija će priznati Kosovo ako se postigne dogovor sa Srbijom, ostale zemlje EU slediće primer Madrida\nŠpanija bi bila spremna da prizna Kosovo ako ono postigne dogovor sa Srbijom.\nTo je preneo briselski portal EU obzerver pozivajući se na neimenovane izvore u španskom Ministarstvu spoljnih poslova.\nU ministarstvu podsećaju da Španija nije priznala Kosovo jer je smatrala da je jednostrano proglašenje nezavisnosti 2008. godine “u suprotnosti s vladavinom zakona, ali je verovala u neizbežnost sporazuma između Kosova i Srbije”, prenela je TV Prva.\nEU obzerver navodi i da ministarstva spoljnih poslova Kipra, Grčke, Rumunije i Slovačke nisu odgovorila na pitanje kakav je njihov sadašnji stav, ali da bi, ako se Španija predomisli, i ostale zemlje EU sledile njen primer, u slučaju da bude postignut sporazum Srbije i Kosova.\nPodsetimo, zvaničnici Španije su u više navrata izjavljivali da se protive priznavanju samoproglašene nezavisnosti Kosova jer bi takva odluka mogla implicirati sličan scenario i sa španskom Katalonijom, u kojoj već godinama jača težnja za otcepljenjem.\nNemačka privreda propada, Rusija može da je izvuče, ali se to neće dogoditi – EVO ZBOG ČEGA


SKF donacija za saniranje posledica poplava u Srbiji\n2014 јун 23, 11:02 CET\nPoplave koje su nedavno zahvatile pojedine delove naše zemlje ostavile su za sobom hiljade ljudi bez krova nad glavom, kao i veliku materijalnu štetu, uništene puteve, infrastrukturu, stambene objekte i industrijske komplekse. Šteta nastala kao posledica ove elementarne nepogode i dalje se procenjuje i sigurno je da će proces sanacije ugroženih područja zahtevati značajna materijalna sredstva.\nKompanija SKF donela je odluku da organizaciji Crveni krst Srbije uplati donaciju na ime pomoći najugroženijima u poplavama u Srbiji. Na ovaj način, želimo da pomognemo onima kojima je pomoć najpotrebnija i da damo svoj doprinos obnovi zemlje u ovim teškim trenucima.\nKompanija SKF je vodeći svetski proizvođač kotrljajnih ležajeva i pratećih tehnologija i rešenja u oblasti rotacione tehnike. Ponuda SKF-a danas bazirana je na 5 tehnoloških platformi: Ležajevi i ležajne jedinice, zaptivna tehnika, sistemi podmazivanja, mehatronika i servis.


Živković: Ekipe lebanskog Vodovoda rade na zatvaranju Ašanskog kanala i na rešavanju kanalizacije u Grbačkom potoku – Info Centar Juga\nEkipe JKP Vodovod Lebane nastavljaju sa radovima na vodovodnoj mreži. Iz ovog preduzeća saopštavaju da je rešen problem vezan za atmosferske vode kod Jezde vulkanizera, odnosno na uglu ulica Cara Dušana i Hajduk Veljka, a ova deonica u dužini od 100 metara završena je u veoma kratkom roku.\nKako ističe direkror ovog preduzeća Miodrag Živković završeni su i atmosferski radovi kod Dečjeg vrtića, kao i kod Gimnazije, u Njegoševoj, kao i u Bojničkoj ulici. On dodaje da je završeno i uvođenje vode iza Popovog stovarišta u ulici Devet Jugovića, a postavljen je i propust u selu Ćenovac u dužini od 60 metara.\nJKP Vodovod angažovao se je i na zatvaranju Ašanskog kanala u dužini od 65 metara. Ekipe ubrzano rade i na rešavanju kanalizacije u Grbačkom potoku, uvođenju mreže u selu Konjino i rešavanju problema atmosferske vode u ulici Zele Veljković u dužini od 100 metara. Kako zaključuje Živković na ovaj način znatno će biti unapređeni uslovi za život i rad građana.\nPrekid u vodosnabdevanju zbog havarije na glavnoj vodovodnoj cevi\nVeliki uspeh mladih karatista


► Počela izgradnja auto-puta Ruma-Šabac-Loznica\nIzgradnja auto-puta Ruma-Šabac-Loznica, dužine 77 kilometara, počela je danas, a vrednost radova je 467,5 miliona evra.\nGlavni izvođač radova je azerbejdžanska kompanija Azvirt sa kojom je u novembru potpisan komercijalni ugovor.\nRadovi su počeli kod Šapca gde će se graditi novi most na Savi dužine 1,3 kilometra.\nIzgradnja auto-puta Ruma-Šabac (21,14 kilometara) i brze saobraćajnice Šabac-Loznica (54,58 kilometara) jedan je od prioritetnih projekata Vlade Srbije u drumskom transportu, jer je ta saobraćajnica važna za razvoj i povezivanje Srema, Mačve i zapadne Srbije i Vojvodine, ali i tog dela Srbije sa regionom, pre svega sa BiH.\nObeležavanju početka radova na izgradnji saobraćajnice prisustvovao je predsednik Srbije Aleksandar Vučić koji je rekao da će novi auto-put dovesti nove investitore u taj deo Srbije.\n"Ne mislimo da ovde stanemo nego da nastavimo da gradimo", rekao je Vučič i dodao da bilo šta da se dogodi u budućnosti neće moći da se zaboravi šta je sve izgrađeno za vreme aktuelne vlasti.\nPredsednik Srbija Aleksandar Vučić izjavio je danas da vladu neće formirati "ni tajkuni ni strane ambasade", napominjući da će biti vlada po meri naroda, kao i da su u periodu, pre...\nZamenik predsednika Stranke slobode i pravde (SSP) Borko Stefanović izjavio je danas, prilikom osnivanja Inicijativnog odbora te stranke u Opovu, da predsednik Srbije i Srpske napredne stranke...\nPredsednik Srbije Aleksandar Vučić negirao je danas da njegov brat Andrej poseduje zemlju u Vojvodini i pozvao medije da mu pokažu makar jedan plac u navodnom vlasništvu njegovog brata.\nMali: Veće zarade trasiraju put ka većem vrednovanju ljudskog rada u Srbiji\nMinistar finansija Srbije Siniša Mali izjavio je danas da je prosečna zarada obračunata u julu prvi put u Srbiji premašila 510 evra, što po njegovoj oceni, ukazuje da je trasiran put ka većem vrednovanju ljudskog rada u Srbiji, kao i da je privreda Srbije ostala žilava i vitalna u uslovima pandemije.\nBanke u Srbiji će posle isteka drugog zastoja u otplati kredita klijentima koji su prihvatili moratorijum dostaviti novi plan otplate, putem pošte ili mejlom, saopštilo je danas Udruženje banaka Srbije.\nNBS: Netačne informacije o stavu centralne banke o nezakonitosti naplate obrade kredita\nNarodna banka Srbije (NBS) nikad nije zauzela stav da banke nemaju pravo na naknadu obrade kredita, što navode neki mediji, a što bi moglo izazvati rizike po stabilnost finansijskog sistema, saopštila je danas NBS.


Rukometaši Aleksinca u nedelju od 19 sati u Hali sportova odmeriće snage sa ekipom Vlasotinca u sklopu 2. kola Prve lige – Istok.\nInače, proteklog vikenda Aleksinčani su u Ćupriji poraženi od Radničkog sa 33:22, dok je Vlasotince sa 42:7 pobedilo ekipu Paraćina.\n„Rudari” dočekuju Naša krila\nPrvenstvo fudbalera u Zoni Istok nastavlja se ovog vikenda mečevima 9. kola.\nU nedelju od 15 sati na stadionu na Aleksinačkom Rudniku sastaju se Rudar Alpos koji je trenutno na samom dnu tabele sa jednim bodom i Naša krila iz Belotinca, ekipa koja je na 8. mestu sa 12 bodova.\nNaš drugi zonaš, Moravica iz Subotinca, u derbiju kola u Negotinu podeliće megdan sa Hajduk Veljkom. Pre ovog meča, Subotinčani su na drugom mestu sa 18 bodova, a njihov rival zauzima četvrto mesto sa tri boda manje.\nGradski derbi u Aleksincu\nU Okružnoj ligi sutra i u nedelju na programu su mečevi 10. kola.\nU žiži interesovcanja ljubitelja fudbala biće svakako dva komšijska derbija. Sutra od 15 sati u Aleksincu se igra gradski derbi između Palilule i OFK Napretka 1929, koji je na drugoj poziciji sa 21 bodom, dok je Palilula na 10. mestu sa 11 bodova.\nU isto vreme u Žitkovcu se sastaju lider prvenstva, Morava i Crvena zvezda iz Gornjeg Ljubeša, ekipa koja je na samom dnu tabele.\nU nedelju od 15 sati u Kormanu, u derbiju začelja, igraće Sloga i Elid iz Donjeg Dušnika, dok će Napredak 2012 iz Krušja gostovati Doljevcu.\nLider protiv Pobede\nU okviru 7. kola Opštinske lige, sutra od 15 sati igraju se tri utakmice. Lider prvenstva, Polet, u Vitoševcu će igrati sa Pobedom iz Jakovlja, u Tešici će podeliti megdan Jastrebac i Škriljac iz Bradarca, a u Gredetinu istoimena ekipa i OFK Draževac.\nU nedelju od 11 sati rivali su – u Bobovištu: Jedinstvo- OFK Rutevac i u Gornjoj Peščanici Ratar – Borac iz Trnjana. Od 15 sati u Dobrujevcu će igrati OFK Sloga i Polet iz Radevca.\nPrevious Post:Najavljena oštrija kontrola; Visoke kazne zbog paljenja na otvorenom\nNext Post:Napredak slavio u ”revolveraškom” obračunu


Više ne izgleda ovako: Nemanja Stevanović promenio izgled, svi kažu da liči na holivudskog glumca (FOTO)\n12:57 >> 12:55\nPevač je tokom karijere mnogo puta menjao stil, a ovog puta je iznenadio\nNemanja Stevanović, Foto: Antonio Ahel/ATAImages\nPevač Nemanja Stevanović proslavio se u muzičkom takmičenju “Zvezde Granda”, gde se pojavio 2007. godine, a tada, pa i kasnije, važio je za jednog od najboljih frajera na našoj estradnoj sceni. Godinu dana posle učešća u takmičenju oprobao se i kao voditelj ovog šou programa sa koleginicom Silvijom Nedeljković, da bi tri godine kasnije sa tadašnjom devojkom Milenom Ćeranić učestvovao u jednom rijalitiju. Kroz sve to vreme, pa do danas, Nemanjin izgled se dosta menjao, ali sada je nekima doslovno neprepoznatljiv.\nNemanja Stevanović, Printscreen TV Pink\nNemanja je menjao svoj stil tokom godina, pa smo ga videli sa kratkom kosom, skoro ćelavog, bez brade, sa velikom bradom, a poslednjim objavama na svom nalogu na Instagramu mnoge je iznenadio.\nNemanja Stevanović, Antonio Ahel/ATAImages\nNemanja Stevanović, Printscreen Instagram/nemanjastevanovic82\nS druge strane, u komentarima na društvenoj mreži Instagram mu njegovi pratioci pišu kako ih sada podseća na čuvenog holivudskog glumca Kianu Rivsa, pa se čak i sam Nemanja našalio na svoj račun kada je objavio fotografiju i napisao “Kianu Rivs prop’o”.\nKeanu Reeves, Kianu Rivs, Profimedia\nInače, Nemanja se ne pojavljuje toliko u javnosti poslednjih godina, osim ako za to nema povoda. Pre pandemije koronavirusa je često radio u inostranstvu, a slobodno vreme provodi sa suprugom Jelenom i ćerkom Mašom.\nNemanja Stevanović o haosu u „Zvezdama Granda”: Devojka je izvukla deblji kraj\nOtkopčao joj se grudnjak! Karleuša prvi put u javnosti nakon „Zvezda Granda” kao Pipi Duga Čarapa (FOTO)\nduga kosa Glumac Kianu Rivs nekad i sad Nemanja Stevanović Pevač


Bez otpuštanja do kraja 2012. godine - Dnevni list Danas\nPočetna » Nedelja » Bez otpuštanja do kraja 2012. godine\nNovi Sad: Goran Takić, predsednik Jedinstvenog sindikata NIS\nBez otpuštanja do kraja 2012. godine\nUplatom od 400 miliona evra, Gaspromnjeft iz Rusije je 10 februara postao večinski vlasnik Naftne industrije Srbije, a odredbama kupoprodajnog ugovora do kraja 2012. godine mora u NIS da investira još 570 miliona evra. Time je 12.500 radnika ove kompanije dobilo novog gazdu, a i Jedinstvena sindikalna organizacija NIS zadatak da se izbori za očuvanje statusa zaposlenih.\n0Piše: Milan Uzelac 29. aprila 2009. 19.11\n– Raduje nas, što smo prilikom pregovora uspeli da se izborimo da socijalni program bude sastavni deo kupoprodajnog ugovora – kaže za Danas predsednik JSO NIS Goran Takić. – Nema otpuštanja radnika do kraja 2012. godine, a novi većinski vlasnik obavezao se da će zarade rasti u skladu sa zvanično priznatom inflacijom i ugovorili smo da svako ko želi da ode ili nakon četiri godine postane tehnološki višak dobije otpremninu od 750 evra po godini staža.\nRukovostvo sindikata naftne kompanije unelo je i odredbu u socijalni program po kojoj je trebalo da plate prilikom preuzimanja porastu svima 15 posto, ali ovo, kako kaže Takić, zbog teške finansijske situacije u kojoj se nalazi NIS nije ostvareno. Ipak, aprilske zarade biće jednokratno povećane 15 posto, a od sredine maja trebalo bi da stupi na snagu novi Pravilnik o nagrađivanju, koji će uvesti varijabilno nagrađivanje od 15 posto, za one koje ostvaruju vrhunske rezultate.\n-Uspeli smo da se izborimo da svim radnicima novi poslodavac otpiše zajmove za zimnicu, ogrev i udžbenike koji su uzeli u prošloj godini – ističe Takić- Sa poslodavcima pregovaramo i o metodi utvrđivanja varijabilne stimulacije od 15 posto, a biće individualni i grupni kriterijumi. Varijabila bi trebalo da se isplaćuje kvartalno. Na osnovu zakona tačno 24.890 sadašnjih i bivših radnika NIS stekli su pravo na besplatne akcije. Nominalna vrednost akcije je 200 evra po godini staža, ali ovde važe samo godine rada u NIS.\nSa prodajom akcija ne treba žuriti\n– Još oko pet miliona građana Srbije prijavilo se za akcije javnih i državnih preduzeća. Do 10. avgusta ove godine svi akcionari trebalo bi da budu upisani u knjige, ali zbog obima posla verujemo da će upis kasniti nekoliko meseci. Zaposleni i biši zaposleni imaju ukupno 4,4 odsto akcija, a građani 15 odsto akcija od celokupne vrednosti firme. One će biti na tržištu dve godine nakon upisa u akcijske knjige. Gaspromnjeft će imati pravo da ih prvi otkupi, ali ne po ceni manjoj od cene koju su platili Vladi Srbije. Ukoliko ne postignu dogovor sa akcionarima, akcije će se naći na berzi. Smatram da ne treba žuriti sa njihovom prodajom, jer će vrednost NIS nakon 2012. godine sigurno porasti, a akcije su nasledive.


MANIFEST JUNAKA SVAKODNEVICE - Robin Šarma | Vulkan izdavaštvo\nŠifra artikla: 24147\n•\tSkrivene navike koje neguju neki od najkreativnijih i najuspešnijih ljudi u svetu kako bi ostvarili svoje vizionarske ambicije;\n•\tOriginalne tehnike pretvaranja straha u energiju, problema u snagu, i proteklih nevolja u trijumfe.\n•\tNapredni plan koji će vas zaštititi od odvlačenja pažnje i odlaganja obaveza, nakon čega ćete moći da iznedrite magiju koja će osnažiti vaše potencijale.\n•\tNačine na koje možete da usvojite rutine svetske klase, koje će vas dovesti do postizanja nadljudske kondicije, te ćete postati najdisciplinovanija osoba koju poznajete.\n•\tNesvakidašnju mudrost zahvaljujući kojoj ćete raditi sa mnogo više jednostavnosti, lepote i mira.


Hoće li Srbi presuditi Austriji - 03.12.2016, Sputnik Srbija\nHoće li Srbi presuditi Austriji\nBiračko telo Austrijanaca srpskog porekla je respektabilno i moglo bi da bude jezičak na vagi u nedelju. Pitanje je da li će Srbi masovno izaći na predsedničke... 03.12.2016, Sputnik Srbija\nanalize i mišljenja, komentari i analitika, srbija, austrija, republika srpska (rs), norbert hofer, aleksander van der belen, slobodarska partija austrije, bosna i hercegovina (bih)\n18:59 03.12.2016 (Osveženo: 16:00 16.11.2021)\n© REUTERS / Leonhard FoegerKampanja austrijskog kandidata za predsednika Aleksandar van der Belena u Beču.\nBiračko telo Austrijanaca srpskog porekla je respektabilno i moglo bi da bude jezičak na vagi u nedelju. Pitanje je da li će Srbi masovno izaći na predsedničke izbore i izabrati Hofera.\nSrpska dijaspora u Austriji ima potencijal da bude „jezičak na vagi“, odnosno mogla bi rešiti predsedničke izbore koji se održavaju u nedelju. Međutim, sagovornici Sputnjika, predstavnici srpske dijaspore u Austriji, različito gledaju na potencijalno „odlučujuću“ ulogu srpskog biračkog korpusa na predsedničkim izborima.\nBorislav Kapetanović, predsednik Zajednice srpskih klubova u Beču i potpredsednik Saveza Srba u Austriji, kaže da u Austriji živi više od 320.000 Srba, a da njih oko 80.000 ima austrijsko državljanstvo i pravo glasa „što, u svakom slučaju, predstavlja jedan prilično ozbiljan glasački potencijal“.\nZašto Srbi ne glasaju?\nOzbiljne optužbe u TV duelu Hofera i Van der Belena\n28 Novembar 2016, 11:16\nMeđutim, prema njegovom mišljenju, što se tiče glasanja Srba na izborima u Austriji postoje dva problema.\n„Prvi je da političke partije u Austriji još uvek nisu dovoljno otvorene prema migrantima da bi na nekoj listi imale visoku poziciju, odnosno sigurno mesto za prolazak u politički život. Na lokalnom nivou se to prvi put ove godine desilo, ali na državnom, saveznom ili pokrajinskom nivou — još nije“, kaže Kapetanović.\nDrugi razlog je što je veliki broj naših ljudi nespreman da učestvuje u političkom životu, odnosno da se aktivira u političkim partijama, i to je uzrok što je jako teško naše ljude motivisati da izađu na izbore, dodaje Kapetanović.\n„Prema tome, ja lično mislim da nije veliki broj naših ljudi koji zaista izlaze na izbore i stoga ne možemo da budemo ozbiljan faktor na izborima u Austriji, upravo zato što veliki broj ljudi, nažalost, ne iskoristi svoje glasačko pravo“, ocenjuje on.\nDa li su Srbi „prepoznali“ Hofera?\n8 Novembar 2016, 19:15\nS druge strane, Konstantin Dobrilović, šef kabineta zamenika gradonačelnika Beča, smatra da bi Srbi mogli biti odlučujući faktor ako u nedelju izađu na izbore i podrže kandidata Slobodarske partije Norberta Hofera.\nDobrilović, koji je i funkcioner Slobodarske partije Austrije Norberta Hofera, kaže da u Beču ima 70.000 državljana Austrije srpskog porekla i oko 150.000 u celoj Austriji, što nije „mali broj ljudi“, i oni bi mogli u predsedničkoj trci „za dlaku“ da presude.\nIako kaže da nije dobar u prognozama, Dobrilović za Sputnjik ocenjuje da će veći broj Srba u nedelju glasati za Hofera nego za Van der Belena.\n„Mislim da je gospodin Hofer dokazao razumevanje za srpsko pitanje, posebno oko Kosova i Metohije i Republike Srpske. Razume probleme i on želi kao Austrijanac da Austrija bude medijator, a ne kao što to radi gospodin Incko, da ljutito i sa nekom palicom vaspitava Srbe. Zato su Srbi prepoznali podršku gospodina Hofera kao čoveka koji hoće da sačuva svoju tradiciju i običaje, i da spreči pretnje koje se dešavaju sa seobom ljudi iz arapskog sveta“, kaže Dobrilović.\nViše sreće sledeći put\nHofer: Austrija neće ući u NATO\n7 Oktobar 2016, 09:51\nIako su pojedine političke partije u Srbiji, poput Dveri i Jedinstvene Srbije Dragana Markovića Palme, pozvali Srbe da glasaju za Hofera, Savez Srba u Austriji i sva srpska udruženja, koja su po austrijskom zakonu nepolitičke organizacije, pozvali su građane da izađu na izbore ali nisu sugerisali za kog kandidata da glasaju.\nKapetanović kaže da će na nekim sledećim izborima srpska zajednica morati da se aktivnije uključi izborni proces.\n„Mi možemo kao institucija, kao što smo uvek i radili, da apelujemo na ljude da izađu na izbore i iskoriste svoje glasačko pravo. Naravno, mi ne možemo i ne želimo ni na koga da utičemo da se opredeli za ovu ili onu stranku, mada postoji opšte mišljenje u srpskoj zajednici da ćemo za sledeće izbore, u interesu ostvarivanja nekih naših ciljeva, prevashodno očuvanja srpskog jezika, škole i identiteta, morati od partija da tražimo konkretnija obećanja“, zaključuje Kapetanović.


► Viceguverner NBS: Inflacija ove i naredne godine oko dva odsto\n"U 2019. godini u Srbiji su nastvaljena povoljna makroekonomska kretanja, inflacija je niska i stablna, očuvane su makroekonomska i finansijska stabilnost, troškovi finansiranja su ostali niski što je povećalo ekonomsku i investicionu aktivnost", kazao je Jović na predstavljanju izveštaja o inflaciji u NBS.\nPrema njegovim rečima na održiv način je rešeno pitanje nasleđenih problčematičnih kredita čiji je nivo smanjen za više od 70 odsto u poslednje četiri godine, a njihovo učešće u ukupnim kreditima svedeno na 5,2 procenta.\n"Kamatne stope na dinarske kredite stanovništvu danas su dva puta niže, a privredi tri puta niže nego što su bile maja 2013. godine kada smo započeli ciklus ublažavanja monetarne politike", rekao je Jović.\n"Nastavljena su pozitivna fiskalna kretanja, uz suficit od 0,7 odsto bruto domaćeg proizvoda (BDP) u prvoj polovini ove godine, što je odraz uspešno sprovedene fiskalne konsolidacije i pune koordinacije monetarne i fiskalne politike", kazao je Jović.\nJović je kazao da će NBS nastaviti da pažljivo prati i analizira kretanje na međunarodnom robnom i finansijskom tržištu i kako utiču na ekonomska kretanja u Srbiji.\n"Kao i do sada monetarna politika biće predvidiva i dosledna u ostvarivanju niske i stabilne inflacije u srednjem roku", kazao je on.\nGeneralni direktor Sektora za ekonomska istraživanja i statistiku NBS Savo Jakovljević kazao je da nasuprot neizvesnosti u međunarodnom okruženju, domaće makroekonomsku uslove za sprovođenje monetarne politike karakteriše zadržavanje povoljnih trendova.\n"Znatan rast kapitalnih izdataka države, rast plata u javnom sektoru i penzija predstavlja izvore finansiranja investicija i potrošnje, ali ne u meri u kojoj bi to izazvalo veće inflatorne pritiske i prekinulo opadajuću putanju učešća javnog duga u BDP, koji je smanjen na 51,4 odsto krajem juna", kazao je on.\nDodao je da je istovremeno smanjen i valutni rizik i rizik refinansiranja, jer je učešće dinarskog dela javnog duga povećano na 27 procenata, a dolarskog smanjeno na 22 odsto, zahvaljujući prevremenoj otplati dela duga po osnovu evroobveznica koje dospevaju na napaltu u naredne dve godine.\nJakovljević je naveo da strane direktne investicije, sa učešćem od devet odsto u BDP u prvoj polovini godine, nastavljaju da pokrivaju deficit tekućeg računa, koji je i dalje pod uticajem rasta investicija i slabije eksterne tražnje.\n"Na nivou godine procenjujemo da će ušešće deficita tekućeg računa platnog bilansa u BDP biti slično prošlogodišnjem, dok u srednjum roku očekujemo njegovo dalje smanjenje", rekao je on i dodao da će tekući deficit u narednim godinama biti više nego pokriven stranim direktnim investicijama.\nOn je ponovio da je NBS zadržala prognozu rasta BDP za 2019. godinu na nivou od 3,5 odsto i da očekuju da će ona biti vođena domaćom tražnjom, "čiji je pozitivan doprinos veći zbog bržeg rasta investicija i finalne potrošnje od početka godine".\nJakovljević je rekao i da se inflacija i tokom ove godine kreće u granicama cilja od tri odsto, plus-minus 1,5 procenata.\nželjko jović /


Reforma UN – korak ka unipolarizaciji sveta - 18.09.2017, Sputnik Srbija\nReforma Ujedinjenih nacija koju je predložila Amerika predstavlja korak ka unipolarizaciji sveta — Rusija tu inicijativu neće podržati, izjavio je predsednik... 18.09.2017, Sputnik Srbija\nrusija, vesti, svet, genadij gatilov, leonid slucki, un\n18:38 18.09.2017 (Osveženo: 20:48 18.09.2017)\nReforma Ujedinjenih nacija koju je predložila Amerika predstavlja korak ka unipolarizaciji sveta — Rusija tu inicijativu neće podržati, izjavio je predsednik Komiteta za međunarodne odnose Državne dume Rusije Leonid Slucki.\n„Koncept ruske spoljne politike jasno podrazumeva očuvanje bezalternativne uloge UN — ta organizacija je svoju bezalternativnost tokom svih ovih decenija i dokazala. Reforma koju Tramp predlaže govori o tome da određene zemlje žele da unipolarizuju svetski poredak i umanje ulogu UN. Mi nismo spremni da podržimo tu inicijativu“, rekao je.\n17 Septembar 2017, 21:25\nIstovremeno, zamenik ruskog ministra inostranih poslova Genadij Gatilov rekao je da Moskva podržava inicijativu za reformu UN, ali da taj proces mora da bude sveobuhvatan i sproveden u okviru međuvladinih pregovora.\n„Naravno da podržavamo reformu UN, ali smatramo da ona mora da bude sveobuhvatna i realizovana isključivo putem dijaloga između zemalja-članica“, rekao je Gatilov.\nOn je takođe kazao da se trenutni pregovori o reformi UN sprovode na inicijativu jedne zemlje, kao i da Rusija ne učestvuje u njima.\n„U pitanju je neformalan i nezvaničan susret, koji je organizovan za grupu zemalja koje podržavaju taj dokument“, dodao je ruski diplomata.\nPodsetimo, predsednik SAD Donald Tramp Tramp pozvao je svetske lidere da sudeluju u dijalogu o reformi UN, a prema rečima ambasadorke SAD pri UN Niki Hejli, deklaraciju je potpisalo 128 od 193 zemalja-članica te svetske organizacije.


OZBILJNIJE NEGO ŠTO SE MISLILO: Poznati fudbaler i dalje na oporavku, ne vraća se fudbalu?\nFudbaler Barselone Lionel Mesi mogao bi da propusti utakmicu sa Borusijom iz Dortmunda u Ligi šampiona, pošto se još oporavlja od povrede lista. Mesi će propustiti subotnju utakmicu protiv Valensije u španskom prvenstvu, posle povrede koju je zadobio pre duela sa Napolijem na ...\nBarsa BEZ najboljeg i u Evropi - Mesi propušta otvaranje LŠ?\nNajbolji fudbaler Katalonaca i dalje van terena, kada će se vratiti? Fudbaler Barselone Lionel Mesi mogao bi da propusti utakmicu sa Borusijom iz Dortmunda u Ligi šampiona, pošto se još oporavlja od povrede lista.\nMESI JOŠ UVEK NA OPORAVKU OD POVREDE: As Barselone neizvestan za start Lige šampiona\nMesi će propustiti subotnju utakmicu protiv Valensije u španskom prvenstvu, posle povrede koju je zadobio pre duela sa Napolijem na pripremama u SAD uoči početka sezone. On nije igrao nijednu takmičarsku utakmicu ove sezone, a rehabilitaciju obavlja odvojeno od ekipe, sa kojom ...\nMesi propušta duel sa Valensijom, vraća se Suarez\nOporavak Lionela Mesija traje duže nego što se očekivalo, pa će kapiten Barselone propustiti duel sa Valensijom u subotu. Argentinac je povredio list pred početak sezone, pa nije bio u sastavu ni za jedan meč Primere.


Radnik MUP dobitnik nagrade za doprinos borbi protiv homofobije | Novinska agencija Beta\nDRUšTVO | 17.05.2016 16:30\nRadnik MUP dobitnik nagrade za doprinos borbi protiv homofobije\nDobitnik nagrade "Duga" za doprinos borbi protov homofobije i transfobije za 2015. godinu je oficir za vezu sa LGBT zajednicom Ministarstva unutrašnjih poslova Aleksandar Stojmenović.\nNjemu je danas uručena nagrada, koju već četvrti put dodeljuje Gej strejt alijansa.\n"Stojmenović je i prvi javno autovani pripadnik MUP-a u Srbiji. Iako ta njegova odluka nije bila laka, on je istrajao u tome, medju svojim kolegama, ali i kroz zapažene medijske nastupe u kojima je ne skrivajući svoju seksualnu orijentaciju promovisao aktivnosti policije u radu sa LGBT populacijom", navodi se u obrazloženju žirija.\nPrema njenim rečima, bilo bi dobro da u budućnosti imamo pouzdanje u rad institucija, a da se nagradjuje dodatni i lični doprinos.\n"Nismo stagnirali po pitanju poštovanja i unapredjenja svih ljudskih i manjinskih prava, a Vlada ima obavezu da promoviše jednakost svih koji u Srbiji žive, kao i slobodu reči, okupljanja, prava na različitost", rekla je Joksimović.\nDobitnik nagrade Aleksandar Stojmenović rekao je da je nagrada za njega obaveza da u budućnosti još bolje radi na unapredjenju LGBT prava.\nOn je podsetio da je u prethodnom periodu dosta toga učinjeno na unapredjenju saradnje policije i LGBT zajednice sačinjen je priručnik, održani su brojni seminari i tribine.\nPoverenica za zaštitu ravnopravnosti Brankica Janković kazala je da LGBT populacija samo traži prava koja imaju svi u Srbiji, a koja garantuju Ustav i brojni zakoni koji se odnose na tu oblast.\n"Moramo promeniti svoja uverenja, jer nema opravdanja za nasilje i odbacivanje LGBT osoba", rekla je Jankovć.\nNa svečanoj dodeli nagrade govorio je i savetnik UN koordinatora u Srbiji Klod Kan koji je istakao da smo svi slobodni i jednaki i da na tome treba da zahvalimo LGBT populaciji koja se za tu jednakost izborila.\nŠef misije Saveta Evrope u Beogradu Tim Kartrajt istakao je da se danas da se previše LGBT osoba suočava sa diskriminacijom i nasiljem, što ni jedna kultura na svetu ne može da opravda.\nOn je pročito pismo Generalnog sekretara UN Torbjorna Jaglanda o homofobiji i transfobiji, u kome je naveo da se čak polovina transrodnih osoba suočava sa diskriminacijom na poslu ili tražeći posao.\nU sastavu žirija koji je odlučivao o nagradi bili su ministarka za evroinegracije Jadranka Joksimović, glavna i odgovorna urednica lista Politika Ljiljana Smajlović, profesorka Zorica Mršević, novinar Milan Prelić, predsednik Asocijacije "Duga" iz Šapca Aleksandar Prica, aktivistkinja za trans prava Gordana Mitrović i predstavnik Gej strejt alijanse Lazar Pavlović.


Maksimović: Još nisam svesna šta sam uradila : Nadlanu.com\nMaksimović: Još nisam svesna šta sam uradila\nObjavljeno 4. avg 2012. / 12:30:39\n"Imam osećaj da je takmičenje kao i svako drugo, odnosno i medalja kao i svaka druga. Ipak, verujem da će sutra da me zvekne i da ću biti svesna šta sam uradila, jer je ovo moj najveći uspeh u karijeri", rekla je 22. godišnja Maksimovićeva novinarima u Londonu.\nMaksimovićeva je navela da se pomalo stvorila fama oko 100. medalje za Srbiju, ali je otkrila da joj je drago što ju je baš ona osvojila.\n"Obe medalje koje smo mi, strelci uzeli vrede za Srbiju i volela bih da odličja osvoje i Novak i vaterpolisti. Nadam se da ćemo imati pobednički povratak sa OI", istakla je reprezentativka Srbije.\nOna je navela da je finalno takmičenje bilo veoma stresno, ali da je ostala pribrana u odlučujućim trenucima.\n"Znala sam da ću imati dobar rezultat ako uspem da se iskontrolišem, što je bitno u streljaštvu. Veoma sam srecna. Imala sam neke slabe devetke, bilo je i treme. Ipak, uspela sam da održim poziciju na kojoj sam bila u kvalifikacijama i da uzmem stotu medalju za Srbiju", objasnila je ona.\nPROSLAVA BEZ TATE: Sin Ivane Maksimović i Danila Anđušića…\nTATINIM STOPAMA: Danilo Anđušić "trenira" sedmomesečnog sina…\nSTOPAMA RODITELJA: Danilo Anđušić objavio neodoljiv snimak…\nMaksimović je navela da je radost odmah podelila sa ocem Goranom, takođe nekadašnjim reprezentativcem u streljaštvu.\n"Tata je zvao brata koji je u Crnoj Gori na moru, ali je sve pratio. Sve ovo je za njega. Čuli smo se i pre i posle pucanja, i pre finala i sada čekam da mu se javim. Ovo njemu dugujem", poručila je srpska olimpijka.\nOna se zahvalila na podršci svima u Srbiji, ali i kolegama iz reprezentacije u Londonu i dodala da se nada svečanom dočeku na balkonu Skupštine grada u Beogradu.\n"Ako bude balkon, to će predstavljati potpuno ostvarenje mog sna", istakla je osvajačica srebrne medalje.\nMaksimovićeva je dodala i da je juče bila tužna zbog poraza Novaka Đokovića u polufinalu, kao i zbog toga što se Milorad Čavić nije dokopao odličja.\n"Nekako je sve bilo kako ne valja, ali su oni stvarno veliki sportisti. Meni je velika čast što sam sa njima u olimpijskom timu i što sam mogla da ih upoznam", zaključila je ona.\natletikaivana maksimovićolimpijske igre 2012


BEOGRAD - Momčilo Perišić, lider DPS i savezni poslanik, Miodrag Sekulić, potpukovnik VJ i Vladan Vlajković, civil iz Obrenovca, protiv kojih je vojni tužilac podneo zahtev za sprovođenje istrage zbog sumnje da su se bavili špijunažom, odnosno odavanjem vojne tajne, na ispitivanju pred istražnim sudijom Vojnog sada, nisu hteli da odgovaraju na postavljena pitanja, što praktično znači da su se branili ćutanjem, saznaje "Glas" iz izvora bliskih vojnom pravosuđu.\nPrema rečima sagovornika "Glasa", ovakva odbrana osumnjičenih otežava dalji tok istrage, jer je sporno pitanje da li se dokazi koji su dobijeni operativnim radom mogu koristi u istrazi s obzirom da su pribavljeni na način koji je suprotan sadašnjem Zakonu o krivičnom postupku. Važeći pravni akt predviđa da se dokazi dobijeni operativnim radom mogu koristi u istrazi samo ako je nalog za njihovo pribavljanje odobrio postupajući istražni sudija.\nU slučaju Momčila Perišića, tadašnji Zakon o krivičnom postupku nije ni regulisao ovo pitanje, pa je nalog za praćenje, prisluškivanje, snimanje i ostale radnje koje su neophodne u operativnom radu potpisao Nebojša Pavković, načelnik Generalštaba VJ a na zahtev Službe, kada je je uočeno da se odlivaju vojni podaci.\nIstražni sudija Vojnog suda poslao je u petak trojici osumnjičenih i odbrani rešenje o sprovođenju istrage, na koje oni imaju pravo žalbe u roku od tri dana od dana prijema. U slučaju da podnesu žalbu, o njoj odlučuje Vanraspravno veće Vojnog suda koje može da je uvaži i odbije zahtev za sprovođenje istrage, a može i da je odbije kao neosnovanu i u tom slučaju rešenje postaje pravosnažno i istrga se nastavlja ponovnim ispitivanjem osumnjičenih i svedoka. Na odluku Vanraspravnog veća nije dozvoljena žalba višoj sudskoj instanci.\nIzvor "Glasa" ističe da je početkom sledeće nedelje krajnji rok kada će se znati da li se nastavlja istraga protiv Momčila Perišića, Miodraga Sekulića i Vladana Vlajkovića.\n18:24h Momčilo Perišić ćutao pred sudijom\n18:51h Negotin: Falsifikovao lekarsku diplomu\n19:09h Bombom na garažu u dvorištu Srede Jovića i Dmitra Šegrta u Kikindi\n19:16h Beograd: Marina Petković (22) pronađena mrtva juče u Lominoj 41\n18:36h Vozaču "Delta banke" četiri godine zatvora\n18:43h Suđenje Hadži Draganu Antiću\nBukurešt: Jugosloven priveden zbog trgovine ženama


SNS SE RASPADA: Kokeza podneo ostavku - Naša Borba\nSNS SE RASPADA: Kokeza podneo ostavku\n„Niko ne treba Aleksandra Vučića i Srbiju da brani od Slaviše Kokeze, jer Slaviša Kokeza je bio uz Aleksandra Vučića i Srbiju kada mnogi to nisu smeli ili hteli. Ponosan tada, ponosan i sada kada se brutalno iznose opasne neistine koje su naravno nanele štetu i funkciji koju više neću da obavljam. Povlačim se sa mesta predsednika Fudbalskog saveza Srbije kako bih celog sebe stavio u službu pravde i istine koji će biti moja vodilja u budućem periodu“, istakao je Slaviša Kokeza u ostavci na mesto predsednik Fudbalskog saveza Srbije.\nPredsednik Fudbalskog saveza Srbije Slaviša Kokeza podneo je ostavku na to mesto, a sve usled nekoliko skandala koji su isplivali, a u kojima je on bio glavni vinovnik i organizator. Nekadašnji prvi čovek novobeogradskog Brodarca bio je praktično sateran uza zid, pa je ovakvu odluku morao da donese. Slaviša Kokeza kaže da je bio i ostao uz Vučića\n– Želim da obavestim moje saradnike, kao i sportsku i fudbalsku javnost da se povlačim sa funkcije predsednika Fudbalskog saveza Srbije. U želji da, pre svega, reprezentaciji omogućim neophodan mir, spreman sam za novu borbu u kojoj ću sve učiniti da demantujem napade na moje ime i ličnost – naveo je Kokeza u ostavci.Kokezinoj mreži još 200 miliona iz budžeta dok traje Vučićeva predstava o „raskrinkavanju“\nZatim je govorio o Aleksandru Vučiću i neistinama u optužbama da je radio protiv predsednika Srbije.\n– Poštujući sve ono što se u tom odnosu izgradilo, niko ne treba Aleksandra Vučića i Srbiju da brani od Slaviše Kokeze, jer Slaviša Kokeza je bio uz Aleksandra Vučića i Srbiju kada mnogi to nisu smeli ili hteli. Ponosan tada, ponosan i sada kada se brutalno iznose opasne neistine koje su naravno nanele štetu i funkciji koju više neću da obavljam. Povlačim se sa mesta predsednika Fudbalskog saveza Srbije kako bih celog sebe stavio u službu pravde i istine koji će biti moja vodilja u budućem periodu. Marko Pantelić, potpredsednik FSS, i Dragan Stojković Piksi\nPrema Statutu, prvi potpredsednik Marko Pantelić rukovodiće Savezom sve dok se sada ne zakaže Vanredna Skupština FSS.\nPrethodni tekstSTEFANOVIĆ IMA STAV: „Ako padnem ja pada i Vučić“\nSledeći tekstISPLIVAO SNIMAK: Lečić: Ja svoj ku*ac mećem onoj koju poštujem


Isa Mustafa, lider Demokratskog saveza Kosova, drugoplasirane stranke na prevremenim parlamentarnim izborima na kosovskoj teritoriji, najavio je večeras skori susret sa liderom prvoplasiranog Pokreta Samoopredeljenje, Aljbinom Kurtijem, kako bi, kako kaže, razgovarali i mogućnosti formiranja postizborne koalicije.\nNakon sto odsto prebrojanh redovnh glasačkiih lstiča, Pokret Samoopredeljenje vodi sa oko 5.000 glasova ispred DSK.\nMustafa je na svom fejsbuk profilu napisao da je DSK dobila široku podršku građana, a da su oni koji su "pogrešno upravljali zemljom" na poteklim izborima kažnjeni.\n- U vrlo bliskoj trci, 50:50, pobednici su, DSK ili (Samoopredeljenje) VV, a konačno će se to znati kada budu preobajni svi glasovi gradjana - napisao je Mustafa.\nNajavio je da će se za nekoliko dana sastati sa Kurtijem, kako bi nastavili tamo gde smo stali pre početka izbornog procesa.\nNaveo je da će se zajedno sa kandidatkinjom DSK, Vjosom Osmani, narednih dana sastati sa predsednikom Pokreta Samoopredeljenja, Kurtijem sa kojim će razgovarati o mogućnosti formiranja postizborne koalicije.\n- Nastavićemo tamo gde smo stali pre početka izbornog procesa, poštujući volju građana izraženu slobodnim glasanjem u demokratskom izbornom procesu, ali i interes DSK - napisao je Mustafa.